text:
Banda di kria e yunan di kachó lantá ku bòter esaki ta algu ku mi a hasi ku hopi plaser. Alohá un kachó tímido ku miedu. Ta algu sumamente alentador pa mira e proseso di un flor será manera pòpchi di kanapé desaroyá i habri manera un flor den su floresementu. Kada un tiki angustia ku bo logra saka for di dje ta un rekompensa enorme.
Ta difísil pa duna bo un indikashon presis komo ku kada kachó ta otro. Lo mi desviá di mi intenshon si mi pretendé esaki. Lokual ku si mi por hasi ta duna bo algun teps i algun manera pa yuda bo laga e proseso aki kana mas fásil.
Na promé lugá move trankil i kalmu, no wak e den su wowonan. Mas trankil bo movishonnan ta mas e por premirá kiko bo ta bai hasi di e manera aki e gana di hui òf ataka ta mira ménos. Papia di un manera ku bos abou i alegre. Tin bia keda sin papia ta mas agradabel p’e.
Duna e kachó semper e posibilidat pa e por hui. Un kachó ku miedu ku no por hui di bo lo por skohe di ataka si e sintié den peliger.
No oponé bo mes na e kachó. Dun’é e eskoho. I dun’é tempu pa e por skohe. Algu ku a tuma tempu pa kibra bo no por drecha bèk den un par di dia/siman.
Keda konsiente i keda pensa. Kon abo lo ke pa aserka bo den un situashon similar? Lo bo gusta si e bai di tal manera? Respetá e kachó i su bareranan. Obligá ta algu “not done”. Un kos chikí lo por push’é den e bon direkshon pero e por ta tambe nèt di mas pa e kachó si bo nota ku e ta duna resistensia stòp ku e lokual ku bo tabata hasi.
Nos ta nota si ku un kachó ku miedu hopi bia ta habri mas si tin un kachó otro ku tin kurashi presente den e famia. Ni maske ku kachó no ta gusta imitá i siña tòg nan ta sigui e otro kachó(nan). Mayoria kachó na Kòrsou ta masha sosial ku otro i ta komprondé otro su idioma masha bon mes. Dor di pone nan huntu esaki hopi bia no ta sòru pa muchu problema.
Tempu ta kura kasi tur herida…Pero no tur. Si e kachó keda despues ku bo a entrená kuné pa algun siman ainda ku angustia i strès tin algun produkto ku lo por yuda. Algu ku bo por haña sin problema serka e veterinario ta por ehèmpel “composure pro”. Un produkto ku ta traha ku materia propio di e kurpa ku ta pone nan bira mas trankil. E ta un produkto leve ku por yuda kita nèt e parti di mas sensitivo pa asina e kachó lo por dùrf mas.
Si e kachó tin miedu eksaherá, buska yudansa serka un hende rekonosé ku ta un profeshonal ku ta atendé ku komportashon i ku ta traha a base di no straf e kachó ni no ta tolerá aktitut ku ta konfirmá órden segun rango. Straf i aktitut ku ta konfirmá órden segun rango ta algu ku ta duna mas miedu i no ta yuda di ningun forma pa solushoná e problema. No laga niun hende konvensé bo otro, esakinan ta teorianan antaño.
Rekonosé siñal di strès
Kachónan ta kreashonnan masha bunita ku un idioma masha kla. Siña konosé e idioma i aktua konforme e siñalnan ku nan ta duna. Lo bo ripara ku esaki ta pone boso sera mas ku otro. Realisá bo mes ku agresividat pa 99% ta originá di miedu. Miedu pasobra e kachó no ta komprondé e situashon òf e no sa kiko bo ta spera di dje. Na momentu ku e hasi mas uzo di agresividat di un manera òf otro esaki ta mas pasobra e tabata tin éksito ku esaki anteriormente, ku e ta trata di un kachó ku ta agresivo di su mes. Di mes ku bo ta ripití bo agresividat si bo nota ku e lokual ku bo tin miedu di dje ta stòp e momento ei. I di mes bo ta bai hasi uzo di agresividat si bo ta sinti bo di un òf otro manera oprimí. Importante ta pa bo rekonosé i respetá barera i pa bo bai wak kon pa bo logra sierto kos sin ku esaki ta duna e kachó strès òf pa bo minimalisá e strès.
Un kachó ku ta di strès bo ta rekonosé na e siguiente siñalnan.
- E ta hala rosea purá, sin ku el a kansa su kurpa òf ku bo nota komportashon manera ku e ta sinti kalor.
- Baba
- Pòpchi di wowo hanchu
- Hap hopi
- Tembla
- Yora
- Orea mandá patras
- Postura di sak ( e ta hasi su mes chikí)
- Su rabu kantu di su barika (meimei di su pia)
- E ta steif
- Lembe hopi rònt su boka
- Saka lenga, e punta di lenga ta for di su boka
- Bo ta mira manera mitar luna den su wowonan, un parti di su blanku di wowo ta bisto
- Un kara manera largu manda patras. Ke men su lep/huki di boka ta bira largu wowo i orea mandá patras
- Hisa lep i mustra su djentenan
- Gruña
- Kabeinan a lanta para riba lomba
- Hisa un pata, un kachó ku tin un di su patanan dilanti hisa te na su pechu mayoria bia ta mashá bou di strès
Pensa a korto plaso, kisas bo meta final ta pa bo inspektá su oreanan minusioso. Si e inspekshon aki ta duna strès òf agresividat kuminsá karisi’é lihé pero trankil i miéntras tantu bo ta dun’é rekompensa. Tiki tiki bo ta sigui hasi mas kos. Un manera fásil i agradabel ta ku yudansa di un “clicker”. Na e manera aki bo por karakterisá e bon komportashon di un manera masha bunita. Wak riba e site di Dr. Sophia Yin. Riba esaki bo ta mira hopi ehèmpel di ehersisio ku e “clicker” ku ta funshoná perfekto.
Semper sòru pa bo kachó ku miedu no por hui bai for di bo kas/kura. Lo no ta e promé kachó di kriansa ku ta bula sali den su pániko for di bo kura òf ku ta haña buraku den bo kura ku bo mes no tabata sa ku nan tabata t’ei pa e hui. Una bes ku nan hui ta masha difísil pa bo logra hañ’é. Taaliah a yega di primi i pasa dor di e heru di hèkwèrk i a hui for di kura. Mi tabata tin un bentaha esei tabata ku miéntras tantu el a rekonosé e ritual ku ta bai huntu ku e komementu i e gritamentu di e otro kachónan i ora di duna nan kuminda tambe e konosé nan gritamentu bon. Ora el a tende esaki djaleu el a kore drenta bèk den kura ku mi por a sera e portanan di kura. Sino lo mi no por a logra kue mas.
Algun grabashon di Taaliah, kaminda bo por mira bon kla e siñalnan di strès. Paga tinu riba su wowonan i boka i tambe su aktitut di kurpa.
Taaliah promé dia
Taaliah di 2 dia
Taaliah 24 dia
Taaliah 83 dia, ainda e no tabata tin masha progreso, e tin miedu ketu bai ora di mishi kuné. Nos a stòp ku e ehersisionan i ta respetá su bareranan. E por a gosa algu mas ku un aña di su libertat serka nos i nos a mishi kuné despues solamente ora tabata nesesario pa su salú. Pa su hasí, e por a biba relativamente relahá i a bira mas habrí i kontentu. E tabata semper den bo besindario i tabata gusta kompania di otro, pero semper na un distansia di 2 meter. Lamentablemente na 2014 el a haña kanser di un forma agresivo ku el a bin muri.
©Rescueracao, translation Denice Bezemer. Like us @ Facebook


c: text/html

text:
Un biaha mas e pueblo di Noord y specificamente e bario di Boegoeroei mester a soporta fin di siman pasa e presencia di un Prome Minister Mike Eman kende – na lugar di sinta goberna e pais aki den su Cocolishi y wak con pa saca nos pais for di e decadencia y e cataclismo financiero economico cu el a hinca nos pais aden – a bolbe sali di paranda cu su gang di coordinadornan pa haci show y payasada den bario, esta e acostumbrado “Cuanto vale el show”.
Pero ta parce cu e Prome Minister aki a perde tur clase di berguensa y gevoel, ya cu den oranan di trabao el a bay campaña den Noord, hustamente e districto cu el a neglisha completamente durante 8 aña largo. Tabata e momento apropia pa Mike Eman por a mustra cara y despues di 8 aña pidi disculpa na e pueblo di Noord pa boicotia un bunita proyecto di un scol HAVO/VWO pa e districto aki.
Un engaño eterno
No mester lubida cu na 2009 Gabinete Oduber a laga e proyecto di scol aki completamente cla atras, esta e mapa, bestek, tereno caminda e scol lo ser ubica y finalmente tambe e financiamento. Pero asina cu Mike Eman a drenta Gobierno – den su rabia y odio contra e Gobierno di MEP – a dicidi di cambia destino di placa di financiamento di e scol aki y a hinca esaki den e proyecto di tram den Oranjestad, cu a resulta un fracaso total.
Si Mike Eman tabata tin un tiki aprecio pa e pueblo di Noord, e lo mester a sigui cu e proyecto aki y for di aña pasa caba e pueblo di Noord lo a conoce e prome graduadonan di HAVO/VWO cu lo tabata producto di e scol aki. Alavez no mester lubida con na juni 2012 Mike Eman a declara cu “pronto construccion di e scol MAVO/HAVO/VWO na Montaña lo inicia”
Pero despues di 5 aña su ‘pronto’ a resulta den un engaño eterno!
Diferencia entre MEP y AVP
Hecho ta cu fuera di boicotia e scol HAVO/VWO aki, construi un MFA cu mester wordo paga ainda y a embeyece cierto areanan den Noord, net nada mas a ser haci pa e pueblo aki door di Gabinete Eman. Hopi biaha cierto hendenan den nan ignorancia ta declara cu MEP y AVP ta mescos, ya cu segun nan no tin diferencia entre e dos partidonan aki.
Sin embargo, hechonan concreto ta demostra cu tin un diferencia grandi ora cu MEP goberna y ora cu AVP goberna. Pero tur hende cu sano huicio mes por comproba cu – contrario na Gabinete Eman y AVP cu no a haci practicamente nada pa e districto di Noord – durante e 8 aña di Gabinete Oduber un gran cantidad di proyecto a wordo ehecuta den e districto aki, manera construccion di Compleho Deportivo Frans Figaroa, construccion di Sporthotel, construccion di Warda di Polis na Shaba, construccion di Scol basico na Kudawecha, construccion di Teleshop na Palm Beach, construccion di centro Hadicurari, renobacion y ampliacion di planta di purificacion na Bubali etc.
Pues e pueblo di Noord no por wordo manipula pa Mike Eman ya cu nan mes ta mira e diferencia cu a ser hiba den e maneho di e Gobierno di MEP y AVP. Ta p’esey mes e recepcion cu Mike Eman y su gang a haya den e pueblo di Boegoeroei tabata hopi pober y ta muestra cu e pueblo di Noord ta rechasa e brasamento y sunchimento di un Prome Minister, kende sin escrupulo kier busca voto den un districto cu el a neglisha completamente.

robotstxt: allowed

filter: keep


text:
Celebracion di nos Dia Nacional ta tras di lomba y por a constata e gran cantidad di boluntario cu a traha pa haci e celebracion exitoso sea riba tereno social, cultural of deportivo.
Trabou boluntario ta hopi importante pa formacion di un persona, specialmente ora nos ta traha cu hobennan.
Pa reconoce e trabou boluntario, anualmente ta haci entrega di Copa Hubenil Gobernador Felipe B. Tromp na un hoben of organisacion hubenil cu a destaca durante e ultimo aña.
E periodo mester ta di 1 di april 2016 te cu 31 di maart 2017. Edad 6 te cu 20 aña.
E comision ta enfatisa cu e logronan no mester ta solamente premionan cu por a gana, pero tambe si e hoben of e grupo durante henter aña a desplega actividadnan exitoso riba un tereno specifico.
Actualmente e copa ta den poder di e hobennan di Arubaanse Padvindsters Gilde. Nan a gana e copa pa nan meritonan riba tereno social y cultural; cursonan pa nan miembronan, proyectonan pa hende grandi, participacion na eventonan di recauda fondo, actividadnan protocolario etc.
Ultimo dia pa entrega nominado lo ta dialuna 18 di april 2017. Por haci esaki personalmente na oficina di Asociacion Trabou pa Hubentud na Caya Appeldam na Dakota of manda via mail athaaruba@gmail.com of nilda_koolman_131@hotmail.com
Nominadonan por ta un grupo cultural (baile, canto, musica etc.), organisacionnan caricativo, scolnan, gruponan di deporte etc. of hobennan individual cu a destaca riba un di e terenonan menciona.
Den caso di grupo of organisacionnan e miembronan mester ta hoben, trahando bou guia di adultonan.
Proximamente lo habri e face book page di Copa Hubenil Gobernador Felipe B. Tromp cu informacion e.o. di e grupo y personanan cu den pasado a gana un premio.
Comision ta spera cu e aña aki atrobe, lo ricibi hopi nominado p’asina por reconoce e trabou boluntario den nos comunidad.


text:
Oprah Radio
Oprah Radio ta un kanal di radio dediká na diskushonnan di varios tópiko. E ta wòrdu programá dor di Harpo Productions' su divishon di radio emisora i ta wòrdu pasá eksklusivamente na XM Satellite Radio. Oprah Radio ta inklui programanan regula riba tópikonan manera susesonan aktual, mehorashon propio, salú, nutrishon, fitness i mehorashon di kas. Amigunan i otronan ku ta kontribui na esaki ta inkluí: Gayle King, Dr. Robin Smith, Dr. Mehmet Oz, Marianne Williamson, Bob Greene, i Nate Berkus. riba dia 17 di yüli 2006, a kuminsá pasa un demostrashon di e kanal a kuminsá wòrdu pasá.
Na yüni 2006 a wòrdu anunsiá ku John Gehron lo ta e manager di Harpo Radio, Inc. Riba 20 di yüli, Laurie Cantillo a wòrdu nombrá komo direktor di programashon na Harpo Radio. Laurie a tabatin eksperensia den e kampo aki na diferente emisora di radio manera KFYI, KTAR, i KGME. Un siman despues nan a tuma mas hende pa e emisora. Entre otro Corny Koehl (direktor di desaroyo), John St. Augustine, Katherine Kelly i Rita Coburn Whack (produktornan).
Na September 2007, Oprah and Friends a wòrdu agregá na DirecTV su kanalnan na kanal 807. Despues ku Sirius i XM a bira un kompania, Oprah & Friends a wòrdu agregá na e kanalnan di Sirius komo parti di e pakete "Best of XM" i a aparesé riba kanal 195. Riba 2008-11-12 Oprah and Friends a wòrdu kitá for di DirecTV.
Na novèmber 2008, John Gehron i Laurie Cantillo a bai for di kompania. Corny Koehl a bira Produktor Ehekutivo di e kanal i responsabel pa e parti kreativo i Katherine Kelly a wòrdu nombrá Operations Manager na enkargo di tur loke ta pasa tur dia den e proseso di trabou.


text:
Ayera mas o menos 11.10 informacion a drenta via di Centrala Post cu tin accidente cu heridos net pazuid di Mi Dudu Bar Restaurant.
Ora e prome patruye policial a yega n’e sitio por a constata cu tin 3 mucha pega den auto y e chofer di e pickup tambe herida.
Cu materiaalwagen a logra saca e 3 muchanan for di den auto y a wordo transporta cu maximo urgencia pa hospital.
Departamento di Tráfico y Departamento Forensico di Cuerpo Policial ta haciendo e investigacion necesario n’e sitio. Prome conclusion ta cu e dama chofer tabata core iresponsablemente y cu velocidad halto.
E muchanan ta di e edad 9, 6 y 3 aña. Dos di nan, nan situacion ta critic y tin tur indicacion cu mester transporta nan ayera mes cu urgencia pa Colombia.
E di 3 te ayera tardi, na Hospital nan tabata bezig haciendo e testnan necesario.
E chofer di e pickup a kibra su pia malamente, pero no ta den situacion grave.


text:
Paardenbaaistraat Diabierna anochi polis ta bay tegen over di Valero Boulevard pa un persona cu lo a bati alarma cu e lo a wordo atraca. Na yegada polis ta bay na e Flea Market o sea standsnan cu ta wordo usa den dia pa bende diferente articulo. Eynan un agente ...Read More »
Intento di atraco ariba Nancy Lottery den Havenstraat
Havenstraat Diabierna anochi algun minuut despues cu informacion a drenta di un supuesto atraco tegen over di Valero Boulevard, un otro informacion a drenta di un otro atraco. Polis motorisa cu tabata serca mes ora a bay e sitio, cu ta un loteria net dilanti Boolchand’s. Eynan lo tabata trata ...Read More »
Explosion den cushina, a laga empleado cu kemadura di prome grado
Paradijswijk Diabierna mainta algo prome cu 12’or ambulance y tambe brandweer ta bay un negoshi na Paradijs. Aki un cabayero laborando ta kima. E luga yama Croleco Snacks cu ta bende snacks por mayor. Loke a pasa ta cu tabata tin un explosion, momento cu e empleado lo a bay ...Read More »
Atraco arma ariba garoshi di bende cuminda, trend nobo ?
Tanki Leendert Diabierna marduga 2:10 un otro atraca arma ariba truck di cuminda ta tuma luga. Esaki a sucede na e truck di bende cuminda situa na Acropolis Plaza. Atracador arma ta baha for di un Nissan Sentra shinishi, e ta logra bay cu mas o menos 200dollar. E Nissan ...Read More »
Trailer di cuminda atraca, atracador tabata tin arma di candela
Santa Cruz Diahuebs anochi den careda di 11’or personal di trailer di bende cuminda Twins ta wordo atraca. Un atracador cu lo a papia “papiamento kibra”, ta bay cu mas o menos 700 y pico florin. E atracador tabata den posesion di un arma di candela, e ta bandona e ...Read More »
Homber envolvi den supuesto secuestro deteni y treci warda di polis
Shaba Diabuebs atardi nos a presencia momento cu a trece e cabayero di Fam Jansen, cu tabata relaciona cu e caso di “secuestro” di e dama di Fam Croes. Diahuebs Mainta Mainta polisnan a cuminsa busca un Ford F150 color preto, e motibo tabata cu e doño esta e dama ...Read More »
Kiebro y ladronicia na Dijtham
Schotlandstraat Diamars marduga tabata bastante activo pa ladronnan. E compania Dijtham tambe a bira victima di ladronicia. Tabata den oranan di marduga cu compania di seguridad ta nota cu e bentana dilanti ta kibra, mes ora ta avisa polis tambe mirando cu ainda e ladronan lo por ta den e ...Read More »
Salinas na Paradera tambe victima di ladronicia
Paradera Diamars mainta trempan compania di seguridad ta avisa cu Salinas Department Store su showcase a wordo kibra y cu nan lo a drenta horta. Na yegada di polis nan por a constata cu ladronnan a kibra e vitra, pa asina nan drenta paden y bay cu varios articulo electronico ...Read More »
Rietveld Academie a haya bishita di ladron
Oranjestad Diamars mainta polis ta bay Rietveld Academie pa un caso di kiebro. Na e sitio nan ta papia cu e persona encarga. E ta contanan cu ladron of ladronnan aparentemente lo a drenta y horta den e academia, cu ta situa den Ooststraat. No ta duidelijk kiko tur nan ...Read More »
Soño ta causa cu chauffeur a perde control y bay pega den un mata
L.G.Smith Boulevard Diaranson den oranan di marduga pa mainta polis ta bay cu urgencia altura di Sun Plaza, informacion a drenta cu un auto lo a bolter eybanda. Na yegada nan ta bin topa cu un auto color cora, colga den e mata. Ambulance mientrastanto tabata yegando. Polis a papia ...Read More »
Loke a pasa exactamente cu e criatura na skol Cacique Macuarima
Macuarima Durante oranan di diaranson mainta nos tabata tin contacto cu mama di e criatura di e incidente na e skol na Macuarima. Ela conta nos lo sigiuente ” Un rama di mata a kai. Y un mucha a bay hunga cune. Na mes momento un otro mucha a bay ...Read More »
Polis a topa cu e cabayero Willems cu tabata perdi, e ta ok
Oranjestad Diamars merdia polis ta bay poco pariba di Banco di Caribe, caminda e cabayero Willems cu ta perdi a ser señala. Na yegada di patruya na altura di un caminda di tera cu ta bay ariba veld di Cricket nan ta topa cu e cabayero, cu a resulta cu ...Read More »
Corto circuito a ocasiona candela na un cas den Engelandstraat
Oranjestad Dialuna mainta a drenta informe di cu tin un cas na candela den Engelandstraat, mesora a dirigi tanto polis como brandweer na e sitio. Na yegada di e bomberonan a bin descubri cu aki ta trata di un fusebox den un berghok, cual lo a pega na candela. ...Read More »
Un persona levemente herida den accidente ariba Vondellaan
Oranjestad Diamars mainta polis ta bay e crusada pazuid di Colegio Arubano pa un accidente, caminda lo tin persona herida. Na yegada di polis ta constata cu ta un accidente entre auto cu brommer. Segun nos por a compronde e auto a subi e crusada, dal e brommer. E motociclista ...Read More »
Mucha di 14aña sera pa posesion di arma di candela
Husticia Durante weekend cu a pasa, nos a bin tende di un caso hopi preocupante. Actualmente tin un mucha homber di 14 aña di edad, sera pa posesion di arma di candela. E mucha aki cu lo ta biba na Sero Biento, ta un conoci di awor caba pa husticia. ...Read More »
Personanan bisti completamente na preto, kier a kibra porta pa drenta paden
Paradijswijk Diadomingo anochi laat polis ta wordo manda cu urgencia pa Caya Frere Arnold. Un habitante den e caya ey a yama polis y a bisanan cu tin tres hende homber, bisti na preto lo kier drenta su cas. Indicando cu posiblemente nan lo kier a comete un atraco. Un ...Read More »
MISSING/PERDI/VERMIST
Naam : WILEMS Voornamen : LEOPOLDO Geboortedatum en plaats : 15.11 1943 Aruba Adres : PARADERA 159 Beroep : gepensioneerd Lengte : +/- 1.62 meter Spraak / Taal : Papiaments/Nederlands Kleding (soort & kleur) : polo-shirt rood een donkerblauwe lange broek Bijzonderheden : Op een witte vrouwen ...Read More »
Hoben knocked out den Klipstraat
Oranjestad Diadomingo marduga algo prome cu 1’or polis ta haya informacion di un bringamento den Klipstraat. Na e sitio altura di e restaurant nan ta bin topa cu un hoben knocked out, despues di un rato e la bin bek bij. Segun polis a wordo informa e hoben aki lo ...Read More »
Hoben ta wordo hinka na Palmbeach
Palmbeach Diasabra anochi 11’or pasa polis y ambulance ta bay e area patras di Mc Donalds na Palmbeach pa un caso di hinkamento. Un mama lo a yama y avisa autoridadnan cu su yiu di aparentemente 16aña lo a wordo hinka. Mes ora varios unidad di polis cu tabata ariba ...Read More »
Homber ta maltrata su pareha na Montaña
Montaña Diasabra atardi pa mas o menos 6:30 dos patruya a wordo manda pura pa zuid di Huan Zhan supermarket. Den e caya tin un compleho di apartamento, eynan un homber lo a maltrata su pareha severamente y herida ariba su wenkbrouw. Na yegada di polis e dama tabata na ...Read More »


text:
KLIENTENAN DI FUNDASHON KAS POPULAR TA BAI KÚMINSÁ KASONAN DEN KORTE KONTRA MINISTER CAMELIA-RÖMER
T’asina ku Fundashon E Hende tin 2 aña ta vosiferá mal kontentu di klientenan di Fundashon Kas Popular den nos komunidat.
Hopi esfeurso a ser hasí di parti di FEH pa Gobièrnu kompronde ku e tin ku pidi dispensa na e Pueblo pa hopi asuntunan ku a bai di un forma no korekto i asina perhúdikando miles di famíanan den nos komúnidat. Gobièrnu a ninga di kompronde ku ta huntu na mesa nos por resolbe e problemanan ku a ser krea durante añanan. Un di e kehonan fundamental ta ku Gobièrnu a violá e derechi fundamental di e hürdonan di FKP dor di keda sin promove benta di kasnan di Pueblo i asina habri e oportunidat pa e hürdonan por a bin na nan propio kas komo propiedat manera ta e deskripshon i deseo di e lei AB 1962 no. 13 manera kambia. Tambe mester bin korekshon di benta pa e kasnan di Pueblo ku a ser bende ku preisnan inkorrekto i pa esnan ku a kobra interés di fiansa kontra lei usando un AB den un desishon di benta ku no ta eksistí. E hecho aki ta sumamente grave i ta kasi igual ku falsifikashon di dokumento. Pero lamentablemente no tin seriedat serka e titularnan ku ta karga e responsabilidatnan di Fundashon Kas Popular. Nan no tin ni e desensia di sikiera a kontesta kartanan di FEH ni kartanan manda pa e propio klientenan. Por konkluí ku Gobièrnu a krea e impreshon ku e hürdonan ku ta pertenesé na e Pueblo húmilde no ta konta. Defensor di Pueblo ta yega na e mesun konklushon ku Gobièrnu no ta ehersé bon gobernashon debí ku nan tambe ta haña ku minister ta ninga di kumplí ku e deber di kontestá kartanan i atendé ku problemanan di klientenan di FKP.
Awor a yega e ora pa nos Pueblo bai buska nos derechinan den Korte i nos a enkargá e huristanan pa prepará e kasonan korespondente.
E kasonan ku nos ta bai hiba Korte – ta di Hürdonan ku pa años a hasí petishon pa kumpra nan kas di Pueblo i Gobièrnu ta ninga di bende esaki ku nan – Kumpradonan di kasnan di Pueblo ku ta pidi restitushon di plaka bèk pa e motibu ku Gobièrnu a bende nan e kas na un preis inkorekto i tambe a kobra interés di fiansa abasé di un lei ku no ta eksistí – Húrdonan den e bario di Koraal Specht ku apart di a bende e kas ku nan na un preis inkorekto a keda sin apliká e lei den kua ta ser spesifiká un deskuento adishonal pa motibu di mal konstrukshon.
Fundashon E Hende a preferá di negoshá na mesa usando e modelo di dialogo i asina yega na un akuerdo ku ta karga e aprobashon di ambos partido. Lamentablemente e Minister konserní, sra. Mr. Camelia-Römer a skohé e modelo di represaya i manipulá e Pueblo ku informashonnan inkorekto kontra FEH.
Mas después Fundashon E Hende lo yama un reunion pa informa e klientenan di FKP.


text:
E Toren di Vigilancia y Spierta!
Nos revistanan basa riba Bijbel ta disponibel pa download den mas cu 200 idioma, entre otro na Idioma di Seña. E Toren di Vigilancia ta splica nos e nificacion di e sucesonan di mundo den luz di profecia biblico. E ta consola hende cu e bon noticia di e Reino di Dios y ta stimula fe den Hesucristo. Spierta! ta mustra nos con pa trata cu problemanan di e tempo aki y ta edifica confianza den e promesanan di e Creador pa yega na un mundo nobo den cua tin paz y siguridad.
Scoge un idioma akibou, y click Busca pa wak kico ta disponibel na e idioma ey.


text:
Oficina Central di Estadistica (CBS) actualmente ta conduciendo un investigacion titula: Encuesta di Bienestar Social 2017. Desde diabierna ultimo, 9 di Juni, un cantidad total di 22 encuestador(a) di CBS ta bishitando adresnan reparti over di henter Aruba. E adresnan aki a wordo selecciona arbitrariamente pa wordo aserca durante di e encuesta aki. Un cantidad total di 1500 adres lo wordo bishita entre Juni y Augustus.
E encuesta ki ta dirigi na personanan adulto di 18 aña di edad of mas, cu atencion special pa personanan di 60 aña of mas. Na cada hogar participante, ta scoge arbitrariamente pa un persona den e categoria di edad di 18 – 59 aña y un persona den e categoria di edad di 60 aña of mas (si nan ta forma parti di e hogar participante). E programa digital cu e encuestador(a)nan ta usa pa haci e encuesta mes ta scohe e persona cu lo wordo entrevista.
Pakiko ta importante pa coopera cu e Encuesta di Bienestar Social 2017
Tur encuestador(a) di CBS tin un carta y un foyeto (den 4 idioma) pa tur hogar cu wordo aserca pa coopera cu e Encuesta di Bienstar Social 2017. Den e carta y foyeto aki ta duna un splicacion den cortico di e importancia pa coopera cu e encuesta:
Ta importante pa coopera cu e Encuesta di Bienestar Social 2017 pa adkiri un bon bista riba e bienestar social di e poblacion di Aruba. E informacion aki ta sumamente importante ya cu e desaroyo di un pais no ta wordo determina solamente door di e desaroyo economico, pero tambe door di e desaroyo social di e poblacion.
A base di e resultadonan di e encuesta di Bienestar Social 2017, CBS por provee organisacionnan gubernamental y no-gubernamental cu informacion valioso pa nan por (sigui) delinea maneho directo y efectivo riba tereno di bienestar social riba un base solido di datos.
E informacion colecta durante di e encuesta aki lo sirbi tambe pa adkiri un bon bista riba e manera di biba di diferente grupo den nos comunidad, locual ta haci posibel pa identifica y yuda gruponan vulnerabel y den necesidad, manera por ehempel hende grandi, mayornan soltero y esnan bibando nan so y cu mester di cuido y atencion.
Ki temanan ta wordo toca den e Encuesta di Bienestar Social 2017
Durante di e encuesta, lo haci preguntanan relata na diferente topico importante pa midi e bienestar social di un persona. E siguiente temanan ta wordo trata:
Estado di salud
Balansa trabao-bida (y tempo liber)
Educacion y habilidad
Coneccion social
Envolvimento den comunidad y gobernacion
Calidad ambiental
Seguridad personal
Bienestar subjetivo
Entrada
Trabao
Vivienda
E personanan encuesta ta wordo puntra pa nan experiencianan y nan opinion riba e diferente temanan aki.
Mester enfatisa cu e informacion obteni lo wordo procesa di un manera completamente anonimo y lo wordo usa unicamente pa genera estadistica agrega for di cual ningun persona of instancia por wordo distingui. E resultadonan lo wordo presenta na publico en general. Tur encuestador envolvi ta obliga pa ley di tene secreto tur dato confia na nan.
Con pa reconoce un encuestador(a) di e Encuesta di Bienestar Social 2017
Encuestador(a)nan di e Encuesta di Bienstar Social 2017 por wordo reconoci mediante di un badge cu nan nomber, portret y nan number di encuestador(a) riba e parti dilanti di e badge y e stempel y e adres di CBS na e parti patras. Tambe tur encuestador(a) tin un carta y un foyeto di informacion dirigi na e adresnan cu ta wordo aserca. Den caso cu e encuestador(a) no ta haya hende na cas durante di su bishita, e ta laga atras un carchi cu su nomber y number di telefon na unda e por wordo yama pa traha un cita.
Coopera cu e Encuesta di Bienestar Social 2017
E cooperacion di comunidad ta di gran importancia pa haci e Encuesta di Bienestar Social 2017 un exito. CBS ta pidi tur esnan cu wordo acerca pa pone un poco di nan tempo disponibel pa participa na e encuesta aki y pa medio di esaki tambe duna nan aporte na e bienestar di e comunidad di Aruba. Di antemano nos kier a gradici pa e cooperacion duna
na e encuesta aki.
Pa cualkier pregunta of informacion por tuma contacto libremente cu CBS durante oranan di oficina na number di telefon: 524 7433 y puntra pa un miembro di e team di Encuesta di Bienestar Social 2017 of manda un e-mail na: [email protected]


text:
Semper AVP a biba cu e ilusion cu ta nan so tin e solucionnan pa tur problema cu ta existi den e pais aki. Asina nan ta gaba constantemente cu nan tin dos hala ‘cientifico’, esta FESCA y Fundacion Digna Lacle-Herrera (DLH) cu ta percura pa formacion di candidatonan nobo y ta asesora Gobierno di AVP den nan maneho den tur area di gobernacion.
Segun AVP ta hopi raport cientifico a ser produci caba dor di e fundacionnan aki. Sinembargo e realidad ta mustra di ta completamente otro, mirando con durante e ultimo 8 añanan un gran cantidad di corupcion y bagamunderia a ser cometi den e gobernacion di Eman y cu ta muestra cu tur e raportnan aki no bal nada p’e Gobierno di AVP y cu nan por wel di wordo tira den bari di sushi.
FINANSA Y ECONOMIA
Segun MEP, ta durante varios aña desde 2009 pais Aruba a wordo confronta cu deficitnan astronomico di mas di 400 miyon florin y un debe monstruoso di mas di 4 biyon florin (sin conta e debenan di PPP), te cu a yega asina leu cu Hulanda mester a interveni por medio di supervision financiero di CAFT.
Pues e pregunta ta, kico tabata e rol di FESCA y Fundacion DLH pa logra cu Gabinete Eman hinca nos pais den un desaster financiero hamas bisto den nos historia?
Riba tereno economico, no tabatin practicamente ningun crecemento economico durante 2014 pa 2016 y cual siguramente ta muestra cu ambos fundacion no a aporta na net nada pa logra crea un desaroyo economico mas dinamico pa nos pais y crea cuponan di trabao duradero pa nos hendenan, segun MEP.
HUSTICIA Y ENSEÑANSA
Riba tereno di husticia, nos pueblo ta bibando cu miedo panico y den inseguridad durante e ultimo 8 añanan, caminda criminalidad, ilegalidad y atraco tin henter nos pais den su gara total.
Lo ta bon pa haya sa si tabata FESCA y Fundacion DLH a conseha Gabinete Eman pa elimina Warda nos Costa, e Radarnan y e Helicopter cu tabata cuida nos costanan y cual boycott a trece cun’e un inseguridad hamas bisto den e pais aki.
Riba tereno di enseñansa lo ta interesante pa haya sa si tabata e cientificonan di FESCA y Fundacion DLH a conseha pa elimina e construccion di e scol HAVO/VWO na Noord cu e Gobierno di MEP a laga atras na 2009 y pa hinca e placa den e bendita Tram den Playa?
INFRASTRUCTURA Y FORMACION
Riba tereno di infrastructura, e introduccion di e locura di un tram y parkeermeters den Centro di Ciudad y cu a masacra un gran cantidad di negoshi den Caya Betico Croes, por tabata riba conseho di e cientificonan di ambos fundacion?
Y e Green Corridor cu ta costa 700 miyon florin tambe tabata riba conseho di FESCA y Fundacion DLH?
Pa loke t’e formacion di candidatonan riba lista di AVP, lo ta bon pa haya sa si tabata FESCA y Fundacion DLH a percura pa crea y forma cierto Parlamentario mediocre cu a converti sala di Parlamento den un berguensa nacional?
Y no t’e fundacionnan aki mes a crea tambe poco Parlamentario mudo cu sa solamente di grita VOOR of TEGEN den Parlamento? Ki gran formacion!
Esakinan ta solamente algun punto pa demostra cu e consehonan di e cientificonan di AVP finalmente a resulta den un desaster total pa nos pais, caminda nos finanza publico ta na werki cu un debe monstruoso cu lo keda persigui nos te aña 2040, criminalidad cu ta azotando nos pais, nos enseñansa cu a resulta den un decadencia total y Parlamentarionan di AVP cu no ta digno pa representa nos pais debi na nan comportacion di shouro den Parlamento, di acuerdo cu MEP.


text:
Ling & Sons ta contento di anuncia cu e aña aki lo tuma lugar un bes mas e grandioso Kidsfest Event.
Evento aki ta tuma lugar diasabra 29 di juli di 10’or di mainta te cu 5’or di atardi na unda cu tur mucha ta invita pa participa.
Evento aki ta gratis pa henter famia. Lo tin masha hopi actividad pa mucha manera dinojump, carousel, gladiator ring, trampolin, wega estilo di kermis, Micky y Minnie y Moana tambe lo tey presente.
Evento aki ta uno na unda henter famia por bin pasa un dia hunto agradabel. Pa mayornan Ling & Sons lo pone mesa cu stoel den area fresco p’asina e mayor por relax mientras e muchanan ta hunga.
Den tienda mes lo tin varios tastings y e supermercado lo tin su Back to School Sale. Clientenan por probecha di ofertanan special riba productonan di Back to School.
Ademas di esaki Ling & Sons den transcurso di e evento lo organisa diferente wega y competencia na unda muchanan por gana premio.
Pa mas informacion bishita lingandsons.com of facebook.com/lingandsons


text:
Forma bo grupo i keda un weekend i of fakansi na Westpunt.
Bo ke pasa un weekend i of fakansi dushi i plasentero na BandaBou?
Nos ta hur un bunita weekndhuis full muebla.
E weekendhuis ta konsisti di 3 kamber; 2 kamber ku airco, 1 kamber ku fan i un slaapbank.
E weekendhuis ta situa na Westpunt; awa, koriente, internet ta inklui den e preis.
Pa mas informashon por yama i of mail
Esaki ta e sitio adekua pa abo ku ke:
- organisa un BBQ Party,
- selebra bo anja na un sitio,
- tuma un rust den weekend,
- lanta mainta i bai laman.
- i hopi mas, etc
Nos ta wardabu ku hopi plaser.
Weekendhuis Bandabou
Juliana
NAFL 0,00
Date: 04/01/2018send an email
Location: CUR
Clicks: 1155
Ad by: Juliana
Ad number: 238601
Show all ads by Juliana
Location: CUR
Clicks: 1155
Ad by: Juliana
Ad number: 238601
Show all ads by Juliana
Ad description
Juliana
3 years and 7 months active on marktplaats.cwShow all ads from Juliana
T: 5660452 / 5651953 | Curaçao


text:
“Pa nos ta un gran honor di por bishita cunucu di un persona cu a tuma e iniciativa pa planta na Aruba.
Principalmente pa motibo cu planta na Aruba no ta facil, pasobra tin escasez di awa pa plantacion y tin hopi solo. Hopi hende ta pensa cu ta demasiado complica pa sembra productonan na Aruba,” Prome Minister Mike Eman a splica despues di un bishita na Cunucu Pachamama, situa na Soledad.
Fin di siman ultimo Prome Minister Eman a wordo compaña pa Directora di Santa Rosa, Natalie Maduro, den un recorido di algun cunucu di Aruba.
Un di nan cu a wordo bishita ta di sr. Willman Aristizabal na Soledad, cu su producto principal ta Cilantro.
Banda di esaki tambe a cuminsa cu cultivo di lechuga, ciboyin y ciboyo largo.
“Sr. Aristizabal, apesar di e clima di Aruba y cu ta un artista en realidad a tuma e reto. E ta un persona cu ta mas Arubiano cu Colombiano, kende a dicidi di pone den practica e profesion di agricultor, cu ta algo cu ta existi den su famia caba.
El a dicidi di cambia di profesion y awor t’e productor mas grandi di Cilantro di Aruba,” Prome Minister a bisa despues di e bishita y informacion ricibi di e trabou cu ta wordo haci na Pachamama.
Datonan interesante ta cu Aruba ta consumi rond di 10.000 liber di Cilantro pa luna, y 2500 liber ta wordo produci na Pachamama.
Mirando cu di e producto aki mas o menos 25% ta wordo produci localmente e mandatario a bisa “nos ta sinti nos mes hopi orguyoso y hopi anima.
E cifra aki por ta un indicacion cu nos por haci mas (den produccion) di loke ta tumando lugar awor y cu otro productonan pa baha e casi 99% di alimentonan cu nos ta importa,” Eman a splica.
Sr. Eman a enfatisa su vision ta pa Aruba ta 100% sostenibel riba tereno energetico. Pero awor cu e ta encarga cu Sector Primario, e ta haya fascinante loke ta tumando lugat y e kier pusha pa Aruba ta sostenibel riba tur tereno.
Pa loke t’e trabou cu ta wordo haci na Pachamama, Eman a bisa “mi ta felicita sr. Aristizabal y su empleadonan, ya cu loke boso ta haci ta un gran inspiracion, ta mustra cu nos por planta y produci pa logra un porcentahe mas grandi di autosuficiencia den produccion di nos cumindanan. Bo ehempel por inspira otronan pa tuma e iniciativa pa cuminsa cultiva diferente tipo di producto”.


text:
Mariebelle Arends ta un di e autornan cu ta participa na e festival di buki pa mucha di biblioteca. E festival di buki pa mucha ta tuma lugar den e siman di 5 pa 9 di November 2012. Cada aña e festival tin otro tema y un grupo di autor y ilustrador di buki pa mucha for di Aruba Antiyas y Hulanda y otro pais ta bishita sesenta scol riba nos isla. E tema di e aña 2012 ta “ Multiculturalidad” y e lema ta: ‘Nos mundo ta draai y ami ta sigui lesa bay’. Esaki ta e di 20 festival cu biblioteca ta organisa pa stimula mucha pa lesa y pa stimula combersacion y interes pa autor di buki pa mucha como tambe ilustrador y artista.
Naci na Aruba, Mariebelle Arends ta maestra na Arco Iris Kleuterschool desde 1999. Semper e tabata tin e deseo pa bira maestra. Dia cu el a termina su estudio na Aruba e instituto pa bira maestra tabata sera. El a dicidi di sigui su estudio den Business Administration na F.I.T, Melbourne Florida y el a gradua na 1988. Mariebelle ta bisa: “Mi soño pa bira maestra a bira realidad na 1996, dia mi a haya e oportunidad pa bay studia na Instituto Pedagogico Arubano (IPA). Pa un curso di Papiamento na IPA mi colega Lorena Boekhoudt Almary y mi persona a skirbi un buki na Papiamento, titular “Niki ta bay scol” Mi a probecha di traha e buki cu potret, ya cu mi hobby ta saca potret. Durante mi stage den un 2de klas, mi a skirbi e buki “Ipi Sushi y su Cabrito Ito”, inspira pa dibuhonan di Sr. F. Meenhorst (q.e.p.d). Meta di e contenido di e buki tabata pa presenta un les. E buki aki mi no a publica ainda.”
Autornan y ilustrador
Diferente autor y ilustrador di Aruba, Corsou, Bonaire, Sint Maarten,Hulanda, Jamaica y Surman ta participa na e festival anual. Muchanan por spera presentacion di: Hulanda: Mylo Freeman, Tjibbe Veldkamp, Evelien van Dort y Sjoerd Kuyper. Corsou: Tio Ali (Alvin Inecia), Roland Colastica. Boneiro: Tio Gabi(Gabriel Mercera), Kathleen Thielman. St.Maarten : Loeki Morales, Surnam : Hilli Arduin, Jamaica : Amina Blackwood Meeks, Aruba: Robert Reeberg, Olga Buckley, Desiree Correa, Mariebelle Arends, Dolfi Kock, Dora Lauffer-Mathilda, Noris van Lis-Donata, Olga Orman
Pa un siman largo biblioteca ta presenta un festival di buki atractivo y diverso. Autornan di Aruba, Corsou, Hulanda, Surnam y Jamaica ta bishita scolnan pa presenta nan mes y conta algo di nan buki, tambe pa lesa fragmento for di nan buki of sea hasi un wega cu e muchanan. Ta e intencion pa stimula un interaccion entre mucha y autor. Despues di merdia tin diferente presentacion tambe na biblioteca Playa y San Nicolas.Di 3’or pa 4’or pm.


text:
WILLEMSTAD – Partido Inovashon Nacional (PIN) a tuma nota cu dia, 9 di mei 2017, tabatin hopi pregunta riba ley y regla constitucional den e cuadro di entrada di miembronan nobo den Parlamento. Mester bisa cu durante un di e promé combersacionnan político cu a hiba den formacion dia 30 di
Day: May 11, 2017
Parlamento nobo a inicia su tarea den ambiente positivo
Cumpra bo productonan preferi y bo tin chens di ricibi bo compras completamente gratis
Den colaboracion cu Develop to Grow: Loving Guidance ta organisa training di 7 dia na Aruba
Tur aña Loving Guidance, e desaroyador di Disciplina Consciente, ta organisa su Institute unda cu mayornan, educadornan y maestronan ta bay mas profundo den loke ta Disciplina Consciente. Esaki ta e di dos biaha cu e training di 7 dia tuma lugar na Aruba, e prome Conscious Discipline Institute tabata
Howard Maxwell: Hunto den 1000voz e maneho a wordo traha pa e siguiente gobernacion
25 Aña di castigo di prizon pa Burney “ Nini” Fonseca
WILLEMSTAD - Corte di Husticia ayera mainta a dicta sentencia den e caso Magnus/Maximus cu t’e nòmber cu a duna e caso di asesinato di Helmin Wiels dia 5 di mei 2013 na pier di Marie Pampoen. Huez señora mr. M. T. Paulides a condená Burney “Nini” Fonseca na 25 aña
Evelyn Wever-Croes: Mester bin investigacion profundo riba casonan di corupcion di tereno
For di algun dia adelanta, tur centro di control aereo tabata debidamente na altura di suspension di servicio na Aruba Airlines
Andin Bikker di POR: Gobierno ta bin cu promesa den tempo di campaña pa mascara nan incapacidad
Di acuerdo cu e publicacion di Argus, CITGO no por rehabilita e refineria, no tin placa
Ayera den publicacion di Argus for di Jamaica a sali publica un articulo masha interesante, cu ta bisa cu e refineria di Aruba (lesa CITGO) lo sufri un retraso di 8 luna. Esaki nifica cu na juli awor lo por cuminsa traha riba su rehabilitacion, pero cu e reapertura lo


text:
Recopilación: Andrés Chazarreta
Pala pala pulpero, D7 G Pala pala pulpero, D7 G Pala pala pulpero, C G chuña soltero, D7 chuña soltero. G Ampatu cajonero, Ampatu cajonero, Ampatu cajonero, utu guitarrero, utu guitarrero. Icacu tacanero, Icacu tacanero, Icacu tacanero, hualu flautero, hualu flautero. Caray puca tucumano, Caray puca tucumano, Caray puca tucumano, huiñi salteño, uiñi salteño. Trala lará larala lará C G larala lará lará D7 G
Vocabulario:
pala pala = cuervo
ampatu = sapo
chuña = ave zancuda
utu = lagartija
icacu = chingolo
hualu = tortuga
caray puca = iguana
huiñi = tordo


text:
ORANJESTAD - Camara di Comercio su directiva nobo tin cu 'tackle' e asunto di Caya Grandi ainda e aña aki. Asina presidente nobo di KvK Ernst Mohamed a contesta NoticiaCla.com riba e situacion cu tin riba e.o. e moratorium cu a wordo pidi pa un grupo di comerciante, pero cu a haya un 'rechaso' di parti di gobierno. "Personalmente mi por bisa cu nos a sinta aña pasa cu e grupo di caya grandi y a scucha nan", Mohamed a bisa. Kier trece nan y gobierno hunto pa asina soluciona e problema. "Caya grandi ta un problema y Caya grandi ta keda un problema. E ta un tiki lamentabel cu ela bay atras asina" e presidente a sigui bisa.
COMERCIO MESTER FLORECE
E intencion ta pa den 2017 bin cu un plan con pa tackle e situacion. Actualmente no tin un plan riba mesa ainda. A splica cu un di e problemanan ta e maneho di e concepto di free enterprise, esta comercio liber. Tur hende (comerciante) por haci manera cu nan kier y bende loke nan kier, y economia ta regula su mes. Problema segun Mohamed, ta cu mester por adapta na e cambionan cu tin. Hopi ta papia di e Caya Grandi di antes, siendo cu ta bayendo den 2017 unda cu tempo a cambia. Segun Mohamed, comerciantenan den Caya Grandi mester mira con nan ta bay profila nan mes y den ki direccion nan kier tuma pa competi contra e mallnan grandi cu tin.
HOUSTON/ORANJESTAD – CITGO Petroleum no ta muda su headquarter pa Aruba mas. Nan a informa awe cu nan ta tene nan headquarter na Houston mes, cabando cu e speculacion di e posibel mudanza. Asina e portal Houston Chronicle ta raporta. Desde e detencion di 6 di su ehecutivonan riba cargo di corupcion na November aña pasa, su futuro ta na duda. E ehecutivonan (5 tin ciudadania mericano tambe) ta deteni ainda na Venezuela. Sinembargo mester añadi cu e fuente no ta uno oficial di gobierno, pues no por a confirma si realmente esaki ta e caso.
ORANJESTAD – Dia 20 di januari KvK lo organisa un biaha mas e evento Business Plan – Step Forward! Orario di e evento ta di 9or di mainta te cu 2or di atardi na KvK. E meta di Business Plaza - Step Forward! ta pa brinda informacion y guia na e empresario cu ta desea di expande su liña di producto of servicionan y cu talbes kier restructura su negoshi of tin intencion pa expande cu mercado internacional. Topiconan interesante cu lo wordo presenta e dia aki ta entre otro expansion di un empresa, con pa maneha bo administracion, seguro pa bo empresa y proyecto di un incubador comercial. Lo bay ta presente conseheronan di KvK y tambe diferente representante di departamento economico pa duna consulta y brinda informacion encuanto lanta un negoshi. Un danki ta bay na e patrocinado principal di e evento cu ta Compliance & Forensic Services Caribbean.
ORANJESTAD – Nos ta cuminsando un aña nobo y Camara di Comercio y Industria di Aruba (KvK) ta continua cu su empeño y contribui na engrandece comercio y e sector economico di Aruba. 2018 lo bin cu hopi reto y oportunidadnan nobo y KvK ta prepara pa saca lo maximo pa bienestar di comercio. KvK tampoco a para keto y ta den pleno implementacion di un sistema di registro nobo cu lo bay facilita e trabou y di e forma aki por bay brinda miho servicio na su clientenan. Esaki ta forma parti di e metanan di KvK pa 2018.
ORANJESTAD -Ayera, 11 di januari, Lotto Di Dia a yega su jackpot maximo di 150.000 florin y e la wordo gana entre 57 persona. Riba potret por mira cu ya caba algun ganado a pasa busca nan premio di Afl. 2.631,- awe. Lotto sigur ta felicita cada un di e ganadonan aki. Lotto Di Dia a wordo gana cu Match 4 cu numbernan: 03-14-22-29-30, na e siguiente rebendedonan:
ORANJESTAD - Tin biyete falso di 100 florin den circulacion. Banco Central di Aruba (BCA) pa medio di un comunicado a informa cu recientemente a constata esaki. E falsificacion aki tin e debido atencion di BCA. Ta importante pa e publico keda alerta y pone bon atencion riba e siguiente informacion y e diferencianan entre e biyete legitimo y esunnan falsifica:
ORANJESTAD - Den e luna di October 2017, e cantidad di placa den circulacion a expande cu Afl. 16,9 miyon te na Afl. 4.174,4 miyon, compara cu September 2017. Asina Banco Central di Aruba ta informa. Esaki a wordo causa door di un crecemento den e activo domestico netto (+Afl. 31,8 miyon) y un caida den e reserva di divisa netto (-Afl. 14,9 miyon).


text:
Bricoleur nan drentando n'e merkado
Nos último post den lasindias.coop ta bin mi kabes un bes tras di otro. E último notisianan ta parse konfirmá e marko dje deskomposishon ku nos a teorisá. E post di ayera ta trese dilanti ku e suheto dje deskomposishon ta e estado i den konsekuensha su nesesidat di disipliná i mantené e koheshon den su makinaria.
E marko aki ta presentá dos mundu enfrentá, esei dje kapitalismo ku ta bini, kermen globalisashon + ret nan distribuido i esun otro – e mundupuzzle – dje sektor nan kual nan kier mantené su renda nan for di monopolio nan artikulá p’e estado.
E konsekuensha nan di e enfrentamentu ei ta: incremento del peso de lo disciplinario en la política estatal, ascenso de nuevos autoritarismos, destrucción del mercado y la cohesión social, batalla descarnada por las rentas estatales, pesimismo social.
E marko aki ta permití nos mira un tiki na horizonte i sa kiko ta bini. Ma e motibu pa kual e post ei ta bin mi kabes un bes tras di otro ta un otro seri di pregunta. Nan ta: unda ta nos lugá?, kual nan ta nos aliansa? Den e marko aki kuá rol nos ke hunga?.
Promé ku bai ku algun idea ront di e pregunta nan lo mi gusta rekordá algun karakteristika nan dje e dos mundu ariba menshoná. E mundupuzzle a primintí un uníko futuro pa tur artikulando diferente suheto imaginá den kompetensha ku más o menos poder ma semper totalitario. E mundu dje kapitalismo ku ta bini ta habrí porta na un miriada di futuro nan den konstrukshon. Den e miriada ei sigur nos por haña futuro nan kual nos ta gusta hopi i otronan kual nos no ta gusta nada.
Bolbiendo n’e preguntanan. Despues di Dia nan berdé di Brunei ta kla unda nos no kier ta, kuá rol nos no kier hunga i kuá aliansa nan nos no kier establé. Enfrente di tur esaki, e pikiña komunidat real, último atraktor di orden, di koheshon sosial mínimo. Nos lo ta ei unda nos por haña autonomía, rikesa i bienestar pa nos i nos hende.
Komo? Drentando n’e merkado, kermen empoderando nos ku empresa nan demókratiko, i trahando ku tur esnan kual ta kier traha riba e mesun fundamentu nan: Demokrasia Ekonómiko, Emprendimentu i empoderashon personal. E merkado ta e uníko lugá unda nos por kompetí i haña autonomía ku empresanan demókratiko, ta kla pakíko un empresa demókratiko, i rekordando sempre kuá ta nos sentro.
Nos ta bricoleur, honrá propietarionan di un mundu alternatibo.


text:
SimanAki! #12
- kòmbersashonnan
- Satelitnan di wer lo por a pèrdè fo’i bista e próksimo horkan Sandy
- IMF ta intensifiká su dominio den Karibe
- Bientunan di referèndem na islanan BES
- Aruba
- Awor apliká online pa permit di negoshi ta posibel
- Cambio di tecnologia den comunicacion di data entre e departamentonan gubernamental. E proyecto aki tin como meta pa hisa e speed di tur liña di data existente haciendo uzo di e tecnologia mas moderno. Segun plan lo sigui cu e cambionan na e departamentonan, durante luna di februari cu e meta pa termina e proyecto den e prome mita di maart 2013
- Cambionan den Codigo Civil di Aruba a keda aproba den Parlamento
- Kòrsou
- Minister José Jardim a anunsiá oumento di preis awa, koriente i gasolin
- Na yüni lo tin kontesta riba enkuesta sivil na kompanianan di utilidat
- Curoil ta yega na un akuerdo ku banko lokal. Distribuidor di kombustibel, Curoil, a yega na un akuerdo ku bankonan lokal pa refinansiá e porshon di e debe ku proovedo PDVSA. Ta trata aki di un suma di 70 mion florin. Mientrastantu Curoil ta baha interes di Aqualectra te 6 porshento
- Boneiru
- WEB N.V. a firma akuerdo ku Stichting SONA pa supsidio di awa. E finansiamentu ta dediká den forma di supsidio pa awa di bebe pa isla di Boneiru. E supsidio aki di alrededor di 2.25 mion Euro a hasi posibel ku e subida di tarifa di awa na òktober 2012 a keda limitá
- Fundashon nobo pa protekshon di pashèntnan riba tres islanan BES
Den region Karibe
-
- IFC y ALAC ta invertí US$100M den Latino Amérika i Karibe pa fomentá e produkshon di energia limpi
- CAF, banko di desaroyo di Latino Amérika, ta otorgá krédito pa un suma di 100 mion dòler na Panamá pa konstrukshon di metro
- Bancolombia ta krese den Panamá i konsolidá su mes den Amérika Sentral
- Colombia i Sur Korea a firma tratado di liber komèrsio
- IDB, e banko di desaroyo interamerikano, a aprobá un préstamo na balor di 17.2 mion dòler pa ampliá i mehorá e prinsipal autopista den Honduras
- St.Lucia ta e último pais karibense ku ta djòin PetroCaribe
- Refineria venezolano a sufri fayo eléktriko
- Cuba lo kumpra avionnan fo’i Rusia na balor di 650 mion dòler
- Jamaica lo privatisá maneho di Aeropuerto Norman Manley International
- Na El Salvador lo invertí 150 mion dòler den modernisashon di e aeropuerto internashonal
- Air France lo sigui promové turismo dominikano den Europa. E Minister di Turismo dominikano a renová pa kuater aña konsekutivo e akuerdo ku Air France dor di kual nan ta hasi un promoshon i publisidat konhunto di República Dominicana den Fransia i 20 destinonan di Europa den ta presente e aerolínea franses
- Kosto di energia lo disminuí na Guatemala. E kontrato di generashon eléktriko di Puerto Quetzal Power (PQP) a vense djasabra pasá i su vensementu lo yuda baha kostonan di e sistema i pa usuarionan
- Presidente di Guatemala a anunsiá e konstrukshon di e parke solar mas grandi di Latino Amérika
- UE ta otorgá 31,3 mion dòler pa rekonstrukshon di barionan na Haiti
- Merka ta planiá konstruí dos prison na Haiti
- Konstrukshon di un mina a kuminsá na Sürnam. Nèt un aña despues ku Sürnam i e kompania di Emirato árabe, Kaloti Jeweler, a kreá un joint venture pa refiná Sürnam su oro, konstrukshon di e mina a kuminsá, e lokual lo permití Sürnam, riku den oro, haña ganashinan amplio for di eksportashon
- A inougurá e promé parke fotovoltaiko di Nicaragua
- Siman elektoral na Grenada i Barbados


text:
WILLEMSTAD - Recientemente Curinde a facilitá presentacion di Sunrise Airways na comerciantenan den zona económico di tanto Koningsplein como Hato. E presentacion aki a tuma lugar den cuadro di Curinde su esfuerso continuo pa crea mas cupo pa pasahero y carga for t pa region en general, pero particularmente di
Day: June 8, 2017
Huez a baha tur peso di ley riba criminal di Polis Ferry Bakx
Parlamentario Jeffrey Kelly: C’un vision negativo y destructivo no por traha riba desaroyo y prosperidad di nos pais
Gobernacion di un pais ta algo serio, ya cu no solamente desaroyo di e pais ta algo asina importante, pero sigura futuro di henter un pueblo ta un asunto cu ta rekeri determinacion, responsabilidad y seriedad. Miembro di fraccion di AVP, sr. Jeffrey Kelly ta mustra cu na 2009 pueblo a
Aruba Dolphins un bes mas Equipo Campeon den Campeonato Arubano di natacion 2017
Wega decisivo pa Dakota y Nacional den play-off 2016/2017
E play-off 2016/2017 ta yegando su final faltando 1 wega cu lo ta entre Deportivo Nacional y Dakota. Un total di 12 wega mester a hunga p’asina determina cua ta 2 team cu lo hunga den e final di best of 3. Diahuebs anochi RCA a topa Britannia den un wega
Dokternan di Cas convenci cu mester traha hunto den prome liña
Dokternan di cas ta haya bishita di hopi paciente diabetico, ta un di e enfermedadnan cronico cu mester hopi atencion, pero tambe e parti di trahamento integral. Durante Health Care Conference Aruba 2017 a trata e topico aki unda cu a pone hopi enfasis riba enfermedadnan cronico. E participantenan mester a pensa
Polis cu presentacion di Medio Ambiente na Santa Theresita School
Medio ambiente ta un topico masha importante y ta bon pa nos sigui implementa y conscientisa nos muchanan for di scol caba. Agentenan policial Simmons, Kock y Henriquez, cu ta cabando nan estudio na Scol pa Polis, a haci un presentacion tocante medio ambiente y a scoge e tema “campamento”. Studiantenan
Exitoso “Charity Bowling Event” organisa pa AFM Aruba
Un estudio pa mira con e grado di participacion di tatanan na Aruba ta pa cu educacion/criansa di nan yiu
Desde 1999 Fundacion Telefon pa Hubentud Aruba ta mira na final di aña, kico ta e motibonan cu mucha y hobennan a tuma contacto cu Fundacion Telefon pa Hubentud Aruba den e aña cu a transcuri. Tanto den aña 2015 y den 2016 Fundacion Telefon pa Hubentud Aruba por a


text: Diadomingo pasa di 5:40 di mainta na e crusada grandi unda e luznan di trafico ta riba Sasakiweg cu Bubali banda di Super Food a sucede un accidente di auto basta serio. Un auto chikito a bolter y a laga dos persona herida pega den e auto, cu ayudo di unidad di bombero a corta e windshield pa saca e victimanan cu cautela pa asina personal di ambulance atende cu nan. Den e vcar hyundai tabata dos turista masculino y den e pickup un hoben masculino. Tur tres victima a keda atendi pa ambulance hiba hospital. Polis a solicita specialista di trafico ta esnan encarga pa haci investigacion y determina kico a sucede, debi cu e pickup ta bahando for di pariba via Bubali y e hyundai vcar ta biniendo for di nort direccion zuid riba Sasakiweg. Kende a pasa den luz specialista di trafico lo determina esaki.


text:
Diabierna atardi Alberto Klabér di Brazil Taekwondo Stichting a duna e ultimo examen di faha p’e aña aki p’e atletanan.
For di e chikitonan te cu e grandinan a presenta pa examen y nan mester a haci varios faceta di Taekwondo. Un di e partinan cu mas hopi a stress ariba tabata e parti di bringamento cu ta hopi importante.
Brazil Taekwondo Stichting su punto di bista ta bringamento y ta pesey sa tuma esaki hopi mas na pecho.
Brazil Taekwondo ta conoci pa forma atletanan elite y ta cuminsa for di chikito cu nan y ta subi e trapi di tur categoria te ora cu nan bira adulto pa nan sigui crece pa bira atletanan ehemplar y pa nan tin un base amplio.
E atletanan Diziara Ponson, Dilon Brown, Nathan Fradl, Micheal Noel, Sebastian Pulgarin, Jeremiah Tjin, Nathan Tjin, Maelynn Fradl, Lixandra Bello y Ismari Servut a haci examen p’e siguiente strepi of faha.
Pa examen pa strepi of faha nan mester sa teoria, tecnica, bringa, defende nan mes, un stap tecnica, kibra palo y skop riba cusinchi.
Diamars dia 12 di december n’e Cena di Pasco di Brazil Taekwondo Stichting lo anuncia ken tur a pasa p’e siguiente strepi of faha.


text:
Si cambia leynan cu ta pone tanto e mama como e tata responsabel pa e yiunan, hombernan lo pensa miho prome cu traha yiu?
Awe ta ‘Dia Internacional di Famia’. Mi ta pidi bo pa tuma un rato pa wak un video cu ta mustra nos hopi cla pakico ta importante pa nos no bira cara pa e realidad scondi den mas famia cu nos ta kere.
‘E berdad scondi’ ta un testimonio di pobresa na Corsow. Situacionnan cu ta conta pa mas isla y pais, tambe pa Aruba. E cosnan di bida cu no tur hende kier wak. E circulo vicioso di pobresa. E abuso sexual den famia. E buskeda pa amor di un muhe jong cu a pasa den tur e situacionnan aki. Y toch e ta hasi e esfuerso pa papia cu su yiunan pa nan tin un miho bida. Pero e no por su so.
E mama di 3 yiu y 27 anja ta bisa: ‘Mi no kier pa mi yiunan pasa den mesun cos cu ami a pasa aden.’ Y toch den tantisimo caso bo ta mira cu den e buskeda pa amor, felicidad y proteccion, muchanan jong ta atrae net e hende den su bida cu ta lag’e pasa den loke e no tabata kier. Manera e senjora cu ta guia mamanan den situacion di pobresa ta bisa; ‘E ta bay hopi mas profundo, cu bo lo pensa na prome instancia.’ E berdad ta cu e tin hopi di hasi cu cicatrisnan di bida. Y sin guia adecuado y comprenshon di otro, e persona ta keda pega. Pasobra niun hende a sinj’e balora su mes. Tampoco pa e explora di ki forma e por sali di pobresa dor di usa un posibel talento cu e por tin.
Tin ora mi ta puntra mi mes si e hendenan cu tin cu yuda e mamanan aki tin mas facilidadnan pa traha cun’e, e lo por yuda mas? Si cambia leynan cu ta pone tanto e mama como e tata responsabel pa e yiunan, hombernan lo pensa miho prome cu traha yiu? Si pueblo henter cuminsa wak hende den necesidad cu wowonan di compashon, y yuda pa nan haja mas balor propio, nos lo crea un miho comunidad?
Cosnan pa pensa, pa ami y abo…
Stima bo famia y stima tur famia…
Mi ta imagina mi mes cu si Cristo Hesus para awe den e haltura di mas halto, e ta wak tur e Bondad y tur e Retonan den un mundo confundi…
E soledad di Cristo Hesus den e mundo actual.
Buscando un potret di Cristo Hesus, esun aki a capta mi atencion y curason. Mi ta wak den e wowonan, e mirada cu ta wak leu aya y toch asina cerca di su mes, paden. Mi ta wak e mannan crusa y ta purba pensa cu e mente di Cristo…
Kico Cristo Hesus a pensa ora e tabata su so. Den hoffi di olijfi y e ciudad na su pia. Su so su so cu su Tata Celestial. Sabiendo kico ta E caminda, E dolor, cu como yiu di hende, E lo pasa aden.
Mi ta imagina mi si Cristo Hesus lo ta sinta riba e mesun baranca ey awe y ta wak bek riba e mundo. Mi ta kere cu E, como un Bon Wardador lo ta hopi impreshona cu e cantidad di bunita cosnan cu ta sosode den mundo… e hendenan di Bon Boluntad cu den tur adversidad y dificultad ta keda duna Bida na e Lus di Speransa pa un dia logra un mundo cu pas y hermandad.
Mi ta imagina mi mes cu si Cristo Hesus para den e haltura di mas halto, e ta wak tambe tur e gueranan, e destruccionnan, e bidanan inocente cu ta caba pa via di conflictonan den cua nan no tin arte ni parti. E ta wak e soledad di e hende den un mundo confundi. E ta wak e excesonan, e inhusticianan y e abusonan.
Mi ta imagina mi cu e ta pensa ‘Mi rumannan stima, mi lo kier pidi boso pa den e Dianan Santo aki, traha un tiki tempo, para keto un rato, sera bo wowo, bay paden y sinta un rato banda di mi riba e baranca den e hoffi di olijfi. Crusa bo mannan, sera bo wowonan, bay paden y hasi contacto cu bo curason y scucha mi curason. E ta pidi bo, pa nos hunto rescata e Birtudnan di Bida, aplica nan den bo bida di tur dia. Laga nan ta bo guia. Ban re-establese e Paraiso cu un dia mi Tata a brinda boso. Den nomber di tur e criaturanan cu ta cana rond, buscando nan felicidad den un mundo, bastante confundi….’
‘Nos no a hereda e Mundo aki di nos ancestronan. Nos a fi’e di nos Jiunan.’ ~ Proverbio Indjan
Nos por mira nan wowonan chikito spanta ora nos mira noticia di guera, na television y den corant. Y wak bon, hopi biaha un mucha lo busca su peluche pa bay cu n’e. Ora e ta bay drumi, sali, biaha y si, te hasta ora e ta huy di guera of di violencia. ‘Stranjo, no?’, un adulto lo pensa. No, pasobra te hasta den un mundo marca pa violencia, muchanan semper lo sigi hunga tur caminda.
Den e drama di e avion di Malaysia Airlines e potretnan cu mas a toca e curason di hende ta esunnan di e buki di un mucha cu tabata abordo, e peluchonan y pa no lubida e potret di e soldad cu e macaco.
No ta stranjo, pasobra maske nos no ta realisa, majoria sentimento di dolor y alegria den nos bida tin nan rais den nos anjanan di mucha chikito. E potret di e mucha y su pelucho un caminda den nos memoria ta hiba nos bek na e mucha den nos mes y un mundo inocente cu casi ya no ta existi.
Y esaki podise a bira pio cu e popularidad di e social media y e libertad di expreshon cu facilmente por transforma den libertinaje di expreshonnan emocional. Ora mi wak riba Facebook, mi ta haja e impreshon cu tin hopi hende a bira experto den tur materia. Ta parse cu hende ta competi pa ken tin rason of E berdad, lubidando cu E Berdad ta haja un cara diferente den cada opinion personal. Ora mi sinti cu hende ta competi pa ken ta haja mas atencion, esaki ta pone mi bira keto di paden, pasobra mi no kier ta den e ratrace ey. Mi ta sinti cu cambio den e forma cu nos ta wak bida lo bin solamente ora nos por jega na e puresa den nos curason. Anto aki e criaturanan chikito den mundo y cu nos tambe un dia tabata, ta hunga un rol atrobe. Solamente mirando bida for di e wowonan di un mucha, nos por bay bek na e estado di conciencia cu ta puro y no por ser cumpra ni corumpi. Y te na e momento aki, nos ta cla y prepara pa hasi nos trabou como adulto.
Mi stima bida y mi lo kier laga un mundo pa mi yiunan y mi nietonan atras cu ta miho cu loke mi a haja. Y mi sa cu den curason di cada ser humano tin e deseo di ta felis y hasi otro felis. Lastima cu materialismo y hamber pa poder a cambia hopi hende nan prioridadnan.
Ami semper lo kier mantene mi vishon di nos mundo como un Shangri La of Utopia, pasobra por. E ta rekeri conciencia y e lidernan adecuado cu no tin prijs riba nan cabes. Pa mi e ta bay pa hende por biba den respet pa otro y pa tin lugar pa cada hende. Y e simbolo ta e mucha cu ta e guardian di nos consenshi.
Felis dia di tata na tur cu di un of otro forma ta cumpli cu e rol di tata
E Tata ideal, un bon ehempel, un inspiracion, un fuente di confiansa, un brasa, un schouder pa bo yiu jora su pena, un hari pa bo comparti, un conseho cu su yiu por scucha, un fuente di confiansa.
Tempo cu tata y yiu por comparti tin ora ta haja nan balor atraves di tempo cu mas experencia y sabiduria.
E tata ideal ta haja bida cada biaha cu un yiu nace. Cu e bida nobo ta nace y crese sonjonan nobo, speransa nobo. Pero tambe retonan nobo.
E retonan, juist. Nan ta esunnan cu cada bes por pone un capa scur mei mei di e tata y su sonjonan. Situacionnan cu ta aparece y cu como hende bo no ta tene cuenta cu n’e. Tin hende cu ta enfrenta nan y busca un otro caminda pa jega na e mesun resultado desea. Tin otro hende cu ta busca alivio pa nan retonan den cosnan cu ta aleha nan juist di e yiu cu tanto nan a stima. Un amor cu ta bay bek te e momento cu nan a topa otro pa prome biaha. Esaki ta ora e yiu a dal su prome grito di bida.
Bida no semper ta cumpli cu nos sonjo y speransanan. Pero ta e persona su escogencia pa mantene su mes na su ideal, promesa y compromisonan. Retonan no t’ey pa hasi bida imposibel. Nan t’ey juist pa nos desaroya nos talentonan y no laga un di e responsabilidadnan mas grandi den bida cay.
Awe ta dia di tata. Tum’e como un dia pa haja bunita regalo y cosnan tierno traha na scol. Tum’e tambe como un dia pa reflecciona riba kico ‘ser tata’ pa bo ta ensera.
Pasenshi, amor, compashon, empatia, pordona, compronde, madures, tempo comparti. Podise esey ta e esencia di e tata ideal?
Felis dia di tata na tur cu di un of otro forma ta cumpli cu e rol di tata.
Bo tabata sa cu na Aruba antes tabata sconde webo di plastic cu mangel aden, pero tambe webo herbi. E mucha por come esaki tambe.
Hopi hende ta puntra kico e webo y e conenchi tin di hasi cu otro? Un conenchi no por pone webo, toch? Esey ta berdad! Pero tanto e webo y e conenchi tin di hasi cu e esencia di Pasco Grandi cu ta ‘bida nobo’. Originalmente e celebracion di ‘bida nobo’ ta bin di paisnan Europeo cu ta celebra e periodo cu frui ta caba y primavera ta cuminsa. E periodo aki flornan ta sali atrobe, e parhanan ta pone webo y e conenchinan ta nace. Pasco Grandi ta conta nos di e resureccion di Hesus Cristo. Di su bida nobo y nos bida nobo. Historia a pone cu cerca e muchanan chikito, e dos tradicionnan aki a cay hunto den e celebracion di Pasco Grandi.
Bo tabata sa cu na Aruba antes tabata sconde webo di plastic cu mangel aden, pero tambe webo herbi. E mucha por come esaki tambe.
Con exactamente e conenchi y e webo a bin hunto den e buscamento di webo nos no sa exactamente. Podise pasobra esaki ta un forma mas facil pa muchanan compronde kico bida nobo ta. Si nos wak bon tin hopi elemento educativo den e buscamento di webo. E mucha mester hasi su best pa e haja e webonan. Si e logra, e tin un recompensa, e ta haja un regalo. E mucha ta sinja hasi actividad hunto y hunga cu otro mucha. Nan ta verf e webo y esaki ta tene nan bezig na un forma creativo. Tur esaki ta sinja e mucha cosnan cu por benefici’e ora e bira grandi. E ta sinja balornan educativo y creativo. Leuk pa sa, toch?
Nos tur sa cu e momentonan mas dushi den famia ta ora nos por hasi cosnan hunto.
Tin cosnan leuk cu bo por traha hunto cu bo yiu pa carnaval cu ni mester costa placa, pero bo por traha cu material cu bo tin na cas. Wak ki tin na carton, flor artificial,
Nos tur sa cu e momentonan mas dushi den famia ta ora nos por hasi cosnan hunto.
Tin cosnan leuk cu bo por traha hunto cu bo yiu pa carnaval cu ni mester costa placa, pero bo por traha cu material cu bo tin na cas. Wak ki tin na carton, flor artificial, lijm, revista, glitter, sinta y sker.
Laga e potretnan aki inspira bo y laga bo fantasia traha.
Mi ta desea bo hopi momentonan di felicidad y creatividad hunto cu bo yiu(nan).
Bo tabata sa cu tur siman Sint y su Pietjes tin reunion? Den e reunionnan aki nan ta papia hopi riba ‘bida’ y kico ta importante pa pasa den e bida di nos muchanan.
Sinterklaas ta na Aruba y den tur e dianan siguiente e ta hopi ocupa pa scoge regalonan pa su fiesta di cumpleanjo dia 5 di December. Pa Sinterklaas e dia ey ta hopi importante. E ta un dia di fiesta y un dia di alegria. Sinterklaas kier pa e dia aki tur mucha ta contento. Sinterklaas ta bieuw, esey ta berdad, pero e sa tur cos cu ta pasando den mundo. Sint sa cu Steve Jobs a muri, e sa cu hopi mucha ta gusta bay riba Facebook awendia. Tur esaki e sa pasobra su Pietjes ta conta Sint esaki. Bo tabata sa cu tur siman Sint y su Pietjes tin reunion? Den e reunionnan aki nan ta papia hopi riba ‘bida’ y kico ta importante pa pasa den e bida di nos muchanan.
Asina Sint ta haja leuk si majornan por pasa mas tempo cu nan jiunan.
Sint ta haja leuk pa mama, tata y yiunan hasi mas actividad hunto den famia. Pa e motibo aki Sint a laga su Pietjes pasa rond y wak unda nan ta bende weganan leuk pa hasi den famia. Continue reading “Sinterklaas ta duna regalonan educativo.”
Drs. Mitsy Willems, psicologo clinico ta comparti e caso aki di e hoben aki cu duna permiso pa comparti su experiencia. Meta ta pa kibra silencio rond di e tema y pa hendenan sa cu judansa ta posibel.
Un contribucion di drs. Mitsy Willems, psicologo clinico
Un storia cu ta impacta “Abuso di Mucha” y EMDR
Drs. Mitsy Willems, psicologo clinico ta comparti e caso aki di e hoben aki cu duna permiso pa comparti su experiencia. Meta ta pa kibra silencio rond di e tema y pa hendenan sa cu judansa ta posibel.
Awe e tin 28 aña di edad y tin problema cu su pareha. Ora nos a cuminza sondea a resulta cu tabatin tres abuso sexual den su ninjes. Un na su 4 aña, di dos na su 5 aña y di tres na su 7 aña dor su welo. Awo cu su welo a muri e la tuma desicion di bisa kico a pasa na su mama y a la vez busca ayudo. Continue reading “Abuso di Mucha y tratamento exitoso cu EMDR”
Un bunita actividad pa sera vakantie y cuminsa scol jen di etiket…Diasabra, 8 di Oktober ta bai tin bautismo y presentacion di “Kaylee, reina di carnaval”, tur den un ambiente carnavalesco. E autora Denise de Jongh-Rekwest pa medio di esaki ta invita tur mucha pa bin celebra cu nos e lanzamento di e precioso buki aki.
Kaylee,reina di carnaval ta un buki di etiketa pa mucha.
Diasabra, 8 di Oktober ta bai tin bautismo y presentacion di “Kaylee, reina di carnaval”, tur den un ambiente carnavalesco. E autora Denise de Jongh-Rekwest pa medio di esaki ta invita tur mucha pa bin celebra cu nos e lanzamento di e precioso buki aki.


text:
WASHINGTON.—President merikano Barak Obama a mustra konfiá ku e lo a logra sufisiente apoyo pa derotá e republikano Donald Trump, si e lo a presentá na e elekshonnan pasá, ku e magnate a gana.
Den un entrevista di despedida publiká pa e kadena CNN, e gobernante, kende dia 20 di yanuari lo entregá e presidensia na Trump, a sigurá ku su vishon di speransa i kambio, ku el a artikulá pa promé biaha den e Konvenshon Nashonal Demókrata na aña 2004, te ainda tin apoyo i e lo a logra apoyo un biaha mas di e mayoría.
Den e entrevista realisá pa David Axelrod, kende tabata su asesor i stratega di su dos kampañanan presidensial, e gobernante a bisa ku hopi hende den henter e pais, inkluyendo oponentenan ta sigui bisé ku e vishon ei i e direkshon di su mensahe ta esun korekto.
“Mi tin konfiansa den e vision ei pasobra mi ta sigur ku si lo mi a presentá atrobe na elekshon i artikulé, mi ta kere ku lo mi a mobilisá un mayoría di pueblo merikano pa apoyé”, Obama a bisa.
Den e elekshon di dia 8 di novèmber pasá, Trump a gana su rival demókrata, Hillary Clinton, danki na e sistema di votonan elektoral ku ta definí e elekshon di e president merikano, pero e eks promé dama a gana e magnate den votonan popular pa un diferensha di alrededor di tres mion voto.
Trump a gana den e elekshon ku un mensahe nashonalista i protekshonista i kontra imigrashon, e regulashon di gobierno i komersio liber.


text:
Siguiendo cu su vision di renobacion y restauracion di e isla, pero sigur tambe dunando oido na e deseo di pueblo, asina Gabinete Mike Eman II ta tuma otro paso importante pa futuro di Aruba. Den Conseho di Minister di diamars 7 di februari 2017 a cay tres decision sumamente importante.
Na prome luga, e destaho publico pa restauracion y renobacion di edificio di ex-John F. Kennedy ta sali e luna aki; na di dos luga Aruba Tourism Authority (ATA) tin opcion pa cumpra edificio di ex-DOW pa haci’e nan sede principal dilanti di waf; y por ultimo, ta opta pa nenga plan di construccion di otro condominio/hotel na ex-Bushiri Hotel, pa na su luga regresa e beach na uzo di pueblo di Aruba.
Despues di Caya Grandi, Corte, ex-Belasting, entre varios otro mas, a resta tres edificio pa atende cu nan. Asina Gobierno ta percura pa revitalisa e ruinanan cu a hereda for di maneho anterior. Ta haci esaki teniendo na cuenta cu deseo di comunidad pa, p. e. evita mas gasto pa caha di Gobierno y no duna permiso pa mas proyecto di hotel/condominio.
Basa riba esey, Gabinete Mike Eman II a yega na e combinacion perfecto cu ta acopla na e vision di renobacion di centro di ciudad y barionan, como tambe e restauracion di areanan publico y areanan historico.
Gobierno ta bay bende e ruinanan di John F. Kennedy na Aruban Investment Bank Real Estate N.V. na balor di 5.7 miyon florin. Despues cu e destaho publico ta sali e luna aki, ta premira cu den april/mei ya caba e proyecto di restauracion ta canando.
Un bes completa, Gobierno ta huur e edificio na un prijs igual na loke ta paga actualmente pa huur otro edificio, loke ta nifica cu no ta bin gasto acerca, pero si ta rescata un monumento. Manera anuncia anteriormente, e espacionan renoba lo bira sede pa tur departamento di Enseñansa.
Actualmente ta den deliberacion cu Aruba Tourism Authority cumpra e edificio di ex-DOW riba L.G. Smith Boulevard. Si tur cos bay bon, e aña aki mes ta cuminsa cu su restauracion.
E localidad ta uno excelente pa e oficina di turismo, ya cu ta dilanti di waf di crucero, den centro di ciudad y riba e caminda principal pa hotelnan. Di e manera aki, otro edificio cu hopi hende tabata pendiente di kico lo para di dj’e, tambe ta bay conoce un solucion beneficioso pa nos pais.
Por ultimo, tin e ruinanan di loke tabata Bushiri Hotel. Aki despues di pensamento profundo den seno di Conseho di Minister, a dicidi pa wak den direccion di no mas camber di hotel/condominio riba nos isla.
Na su luga, ta bay dedica e espacio aki como area di recreacion desaroyando e tereno como un beach publico, manera cu tabata e caso antes, pero awo miho ya cu lo tin infrastructura di parkeo, ademas di facilidadnan multifuncional pa practica di deporte.
Di e forma aki Gabinete Mike Eman II ta sigui traha na progreso di Aruba renobando e isla como producto turistico, pero tambe poniendo como punto central e calidad di bida di nos hendenan.


text:
Conferencia Gobierno di Aruba
Dialuna mainta durante conferencia di prensa Minister president Evelyn Wever-Croes ta papia di e topico di Presidente Marduro a sera tur comunicacion aereo y...
Edgard Vrolijk: Mester para tur “free for all”
Integridad ta algo hopi importante pa Parlamentario di MEP, Edgar Vrolijk. E ta di opinion cu awor a yega ora pa stop tur "free...
Endy Croes: Directiva di FLPD ta goza biaha rond mundo
Parlamentario Endy Croes ta lamenta con a "mal uza" fondonan di Lotto pa Deporte dor di directiva cu a biaha rond mundo mientras cu...
Conferencia Fraccion MEP – Shailiny Tromp
Shailiny Tromp ta reacciona riba e topico di nos lengua materno cual ta papiamento na unda cu MEP a bisa cu 2018 lo ta...
Qouta: Cuido di oido durante Carnaval ta importante
Quota Club di Aruba ta informa pueblo riba cuido di orea durante e periodo di carnaval y yama un danki na Directie Volksgezondheid. Quota...


text:
Nos team culinario a traha un holiday menu digno di nos asociadonan. Actua awo, espacio ta limita pa nos host bo “corporate holiday event”. Nan lo bay cas papiando di con e fiesta aki tabata esun miho di aña.
Sea ta breakfast, lunch, dinner of reception, nos tin bo cubri cu menunan special pa acomoda bo budget.
Tambe nos a duna nos team di cuminda y bebida pa bin cu menu exclusivo cu prijsnan reduci pa scolnan local. Mira nos seleccionnan y sa cu e muchanan lo cuminsa nan intersesion cu memorianan cu lo dura te proximo zomer.
Nos Balloroom of Pali Coco Lounge ta bunita decora y available pa bo evento! Como nos consideracion special pa negocia cu nos, nos lo “waive” e room rental pa bo holiday party.
Tambe si bo ta dispuesto pa ta flexible y book durante siman, por pidi nos sales managers pa nos mid-week discount.
Cu prijsnan rasonabel, ehecucion excelente di nos evento y e miho locacion rib’e isla, bo no bay robes or abo host bo funcion na Holiday Inn Resort.


text:
Tata Santo awe ta un otro dia di hubilo, un dia victorioso pasobra nos a ricibi e regalo mas precioso di bida. Pesey tur loke tin rosea mester alaba su Creador. Grandi y Todopoderoso Bo ta. Nos ta pone tur nos plannan cu nos tin awe den Bo mannan Sagrado. Haci loke ta Bo boluntad cu nos bida. Den e Evangelio di awe Hesus ta bisa nos cu E ta papia cu nos den parábola pasobra maske nos ta wak, nos no ta mira nada y maske nos ta scucha nos no ta tende ni comprende nada. ( Mat. 13, 10-17 ) Tin biaha nos ta wak e problema pero nos no ta wak loke tin su tras, cu Señor ta desea di desaroya e virtud den nos, E kier regala nos e fortaleza, e paz meimei di tormenta. Nos curazon hopi biaha ta duro y nos ta desconfia cu ta imposibel pa nos kere cu tras di un prueba tin un bendicion y un proposito di Dios. Nos batayanan ta spiritual y ora nos ta sinti nos mas cansa Hesus ta lanta nos y duna nos forza renoba. Señor yuda cada un di nos keda tene duru na Bo, apesar di tur dificultad y problema. Habri nos wowo y horea spiritualmente pa nos por comprende cu sin Dios nos no ta nada y cu Dios nos tin y por tur cos. Amen
Orashon di dia 27 juli 2017
Posted in Orashon di Dia


text:
No semper tin cu caba cu e caha di antibiotica
Ora cu nos ta tuma antibiotica pa combati algun tipo di infeccion – urinario, di cuero, dental, respiratorio, etc. – nos ta haci cu...
Ink pa tatoo por provoca cancer
Aunke cu nos sa cu por lo menos 50% di e tatoonan por wordo infecta debi na mal higiena despues di a wordo realisa,...
Test nobo ta detecta atake di curason den 20 minuut
Dolor di pecho ta manda mas di 7 miyon di Mericano pa salanan di emergencia cada aña y rond di e mita di nan...
Alerta riba substancia cancerigeno den koffie
LOS ANGELES, California — Den futuro, un kopi di koffie por ponebo bira mas nervioso hasta prome cu tuma un tiki. Un organisacion sin fin...
Con pa reconoce e nivel di stress y 5 tecnica pa...
Stress ta e conhunto ey di reaccion di e curpa den desafio of demanda. Ta trata di un proceso natural cu ta responde na...
Lanta for di stoel cada 30 minuut ta alarga bo bida
Sinta menos y move mas: esey ta loke expertonan ta recomenda y autoridadnan sanitario pa contraresta e efectonan nocivo di sedentarismo riba salud. Pero awo,...
Mundo ta kedando sin antibiotico?
Organisacion Mundial di Salud (WHO) a adverti cu ta existi un falta grave di antibioticonan nobo den fase di desaroyo pa combati e creciente...
Ingeri mucho salo ta aumenta riesgo di diabetes
E nivelnan halto di consumo di salo por aumenta e riesgo di un adulto di desaroya diabetes, investigadornan a bisa. E estudio nobo a inclui...
Ki ta pasa cu bo curpa si bo drumi cu BH?
Tin hopi mito rond di drumi of no cu BH. Un di nan ta, cu tin mas probabilidad di desaroya cancer na pecho. Aki nos...
Motibonan pakico bo tin e wowonan hincha
Lanta cu e wowonan hincha ta un gran problema pa hopi hende, specialmente si bo tin mester di yega trabao cu un aspecto briyante...
E bacteria mortal cu ta resistente na asprina
E propiedadnan di e aspirina pa e prevencion di infarto y di accidentenan celebrovascular, ya ta con conoci. Den e ultimo añanan, ademas a...
Ta casi imposibel elimina TBC y AIDS di mundo
PARIS, Francia – Ningun pais di mundo ta cerca di alcansa e metanan di Nacionnan Uni di eradica tuberculosis pa 2030 y hopi poco...
Seis secreto pa embehece cu gracia
Tin hende cu no ta gusta papia di edad, ni sikiera nan kier bisa e berdad. Pero e bon ta, embehece cu gracia, acepta...
Con pa gana musculo di forma natural
Deporte ta un practica cu cada biaha e ta birando mas di moda entre personanan di tur edad y pais, ya cu no solamente...
Cinco remedi natural contra barica hincha
Ta probable cu algun biaha bo a sinti bo mes cu un barica demasiado hincha, asina hopi cu parce cu bo tabata tin un...
Inyeccion di etanol por caba cu algun tipo di cancer
Un grupo di cientifico di e Universidad di Duke na North - Carolina (Merca) a desaroya un inyeccion di un gel a base di...
Salud: Deshidratacion
Ora cu bo curpa ta deshidrata e no tin suficiente likido pa funciona adecuadamente. Den un promedio, un persona diariamente mester di 3 kwart...
Shete alimento cu ta kita depresion
Si ta bon, e dicho ta bisa “barica yen, curason contento”, pero bo sa ki alimentonan por kita e tristesa cu bo tin? Aki...
Humanonan no por biba mas cu 125 aña
Un analisis demografico global a publica den Nature, ta sugeri cu ta existi un limite maximo neutral pa bida humano, fiha den 125 aña,...
Muchanan cu ta drumi poco tin mas riesgo di bira malo
Un mucha cu un soño poco saludabel por converti e bida di henter un famia den un problema. Y si e no descansa bon...


text:
Pa trese cambio den custumbernan cu por afecta salud di nos muchanan grandemente ta importante pa nan haja bon informacion.
NEW YORK – Den su lucha pa bringa obesidad, alcalde di New York ta propone pa prohibi botter di refresco grandi den cierto lugarnan. Glas y botter cu contenido di mas cu 473 milliliter mester ta prohibi den restaurant, cinema y den e kiosknan riba caja. E proposicion aki no ta conta pa light drinks, juice di fruta y bebida a base di lechi. Tampoco e ta conta pa bebida alcoholico. Tiendanan por sigi bende e botternan grandi. Riba esaki no tin prohibicion. No ta conoci con pa prohibi pa e cliente pidi dos botter di refresco mas chikito. Den pasado New York a purba caba di evita cu por cumpra refresco cu food stamps, pero esaki no a logra. ~Publica 1 juni 2012 ~
Podise esaki ta un forma cu na Aruba tambe por preveni obesidad cerca muchanan? Ta interesante pa haja datonan di e consumo di refresco na Aruba. E indicacionnan ta mustra cu e bebemento di refresco ta parti di dieta den hopi famia. Manera ta conoci refresco ta contene un cantidad masha halto mes di suco. Pa trese cambio den custumbernan cu por afecta salud di nos muchanan grandemente ta importante pa nan haja bon informacion.
Mi ta kere den hendenan cu ta tuma nan profesion pa juda hende cura nan mes na serio. Mi ta haja importante pa splica mi kico ta pasando cu mi curpa.
Pa hopi tempo caba mi ta sinti mi hopi cansa, cronicamente cansa. Via di un amiga cu tabata sinti mescos mi a drenta den contacto cu Roeland Krijnen di Acuclinic, situa na Palm Beach.
Hunto cu Shahaira Brokke, Roeland ta traha segun metodonan cientifico cu ta juda e hende den desaroyo optimal di su curpa, mente y espiritu. Terapianan holistico, acupunctura y medicina tradicional Chines. Siman pasa mi tabatin mi prome afspraak cu Roeland.


text:
WILLEMSTAD – Rekurso pa hende ku un limitashon ta skars. Ròlstulnan ta kibrá regularmente i otro rekurso manera un computer ku ta papia òf un waha pa yu no ta rekompensá. Asina hende ku un limitashon literalmente ta senk bai fondo.
Alexander Janga di 37 aña a nase ku parálisis serebral. E por yuda su mes masha poko i p’esei kasi henter su bida kaba e ta biba na Fundashon Verriet. Un dia Alex a haña un computer ku ta papia via donashonnan na Hulanda, pero e aparato a daña. Su yudadónan i su fisioterapista e ora ei a traha un skreft chikí ku prenchi p’e. E por mustra riba e prenchinan i asina komuniká, pero e mes no por bira e blachinan, “Nos ta komprond’é ménos bon i e no por ekspresá su mes drechi. E ora ei e ta bira emoshonal i e ta kuminsá yora”, su yudadó asistente Maudien Plaate ta bisa.
Un otro punto ta Alex su ròlstul. Bon mirá esaki ta muchu chikí i e no por subi ni baha mas. “Bo ta mira kon esaki ta pone Alex sak bai mas abou. Esaki ta niun tiki bon pa desaroyo di su wesu di lomba.”
No tin rekurso
Ishya Narain tin dos aña di edat. E ta biba serka su mayornan. E tin hèndikèp múltiple i e no por kana. Ishya su mama, Marieke Stegeman, na novèmber a pidi un waha di mucha adaptá pa su yu muhé. A rechasá e petishon. “Awor Ishya tin kasi tres aña i nos mester karg’é henter dia”, Stegeman ta splika. Nos no tin rekurso. Solamente un baiskel chikí di kana, pero e commode tambe ta bira un problema: esaki ta trahá pa baby.”
Den koperashon ku un spesialista i un dòkter di mucha a skibi un karta ku loke Ishya mester. Un ròlstul adaptá bon mira ta un eksigensia, pero esaki por dura un poko. “A bisa mi ku si nos hasi e petishon pa un ròlstul awor ta otro aña nos ta hañ’é. Tambe tin un garantia di sinku aña i den e añanan ei bon mirá bo no por pidi nada mas. Mi a haña e tep pa bestèl un grandi i traha ku kusinchi.”
Stegeman espesialmente ke klaridat, pero ta manera largu bai e no por haña esaki. No tin un punto di komunikashon pa mayornan. “Mi tin e idea ku e kolaboradónan na SVB mes tampoko no sa eksaktamente riba kiko nos tin derechi. Tur dia mi mester ta riba e problema.”
Problema no ta konosí ainda
Bosero di SVB Armgard Gibbes ta bisa ku anualmente ta determiná un bùdjèt pa e diferente instanshanan di kuido. Segun e no tin un défisit. “E mensahe aki di tur manera no ta konosí serka nos. Sí ta konosí ku e fondo di AOV ta lucha ku défisit pa motibu di embehesementu.”
Gibbes no sa nada tampoko di tempu di espera largu.. “Tres luna ta e tempu máksimo di espera pero esaki ta un ehèmpel den kasonan extraordinario, manera si por ehèmpel un medida no ta optenibel na Kòrsou.


text:
Calidad di centro di Cuido y Guia di mucha di 0-4 aña na Aruba
Diaranson 9 di maart ta tuma luga presentacion di e investigacion y trabou cu sra. Roslin Kock a haci pa su tesis final pa obtene su Master Social Work na Universidad di Corsou. Titulo di su tesis ta “Kwaliteit kinderopvang op Aruba : Visies van sleutelfiguren”.
Sra. Kock no ta un persona desconoci den e mundo di trabou social na Aruba. E ta un trahado social cu a traha casi 20 aña na departamento di Asuntonan Social. Despues di a obtene e certificado pedagogico didactico na IPA, el a bay traha na Colegio EPI. El a duna curso tambe riba tereno di cuido pa mucha na lidernan di grupo di “Bureau Naschoolse Opvang”. Actualmente e ta trahando na Universidad di Aruba.
Su interes den e trabou di cuido y guia pa mucha a conducie na haci su tesis final tocante e calidad pedagogico den centro di cuido pa mucha entre 0 pa 4 aña na Aruba. E resultadonan di su investigacion por contribui na desaroya modelo di calidad pedagogico na centronan di cuido pa mucha na Aruba.
Un factor interesante ta cu actualmente tin e concepto di ley pa garantisa y promove calidad den centro di cuido di mucha (Landsverordening kinderopvang) pa trata den Parlamento di Aruba.
Pesey a invita mr. George Croes, director di Departamento di Legislacion y Asuntonan Huridico, pa elabora tocante e ley den concepto aki. Guia di e anochi ta den man di sr. Victor Mathilda.
Un invitacion ta bay na tur interesado pa asisti na e anochi di presentacion cu ta tuma luga diaranson awor dia 9 di maart na departamento Arubiana/Caribiana na Bachstraat 5, Oranjestad, di 7or y mey pa 9 or y mey di anochi. Entrada ta manera semper gratis.


text:
Opa y Oma, conta mi y inspira mi
Biblioteca Nacional Aruba a invita diferente autor di buki pa mucha y ilustrador pa duna contenido na e festival grandi di buki. Preparacionnan ta tumando lugar pa un festival di buki cu ta duna atencion na welo cu wela di cada mucha.
For di Hulanda biblioteca a invita Evelien van Dort, Jeroen Hoogerwerf y Mylo Freeman. For di Corsou biblioteca ta spera Leo Regals y Roland Colastica. Muchanan lo cera conoci cu Monica Clarinda for di Boneiro. Di Surnam ta bini dos autor, Indra Hu-Ramdas y Sandra Purperhart. Biblioteca ta conta cu participacion di autor y ilustrador local tambe. Nuebe persona ta duna presentacion pa entretene muchanan di scol. Nan ta Gino Vrolijk, Rudyomar Leysner (ilustrador), Irmgard Frans, Sergio Tjie-A-Loi, Richard Dabian, Mariebelle Arends, e pareha Dolfi y Belen Kock-Marchena, Vanessa Paulina (ilustrador y artista visual) y por ultimo Liliana Braamskamp-Erasmus.
Liliana Braamskamp-Erasmus y Jeroen Hoogerwerf hunto cu ilustrador Marielle van Beek a publica e buki ‘Overal opa’s en oma’s’. Esaki a keda publica recien y ta un coleccion di storia y poema pa mucha.
E aña aki e autor di e serie di buki pa mucha ‘Koen Kampioen’ y ‘James Blond’, sr. Fred Diks, ta skirbi e buki pa e Festival d buki pa mucha 2016. Rudyomar Leysner ta ilustra e buki di e festival. Pronto esaki lo ta cla pa presenta. Lema di e festival ta ‘Opa y Oma, conta mi y inspira mi’. Cu e lema aki ta pone atencion riba e famia, welo cu wela cu por yuda nan nietonan activamente cu lesamento door di lesa pa y cu nan y conta storia. E logo pa e festival ta di Ryan Oduber.
Apertura di Festival di buki pa mucha ta tuma lugar diabierna atardi dia 28 di oktober. Scol Prinses Amalia ta duna un presentacion durante apertura. Autornan ta bishita scolnan participante (den siman di 31 di oktober pa dia 4 di november) y den oranan di atardi tin actividad pa mucha na biblioteca caminda tur mucha ta bon bini. Pa e clausura muchanan di St. Dominicus College ta duna un presentacion.


text:
Ta parce cu pais Aruba NO tin Gobierno. Benny Sevinger y Mike Eman ta invisible, nan no ta contesta preguntanan di Parlamento, nan no ta atende rueda di prensa y no ta atende cu preocupacionnan di pueblo.
Un Prome Minister invisible asina aki manera Mike Emam a crea caos y desorden den nos pais. Corupcion na Aruba a yega na un nivel nunca antes bisto, segun Dangui Oduber.
Pueblo di Aruba y seis futuro Gobierno a wordo comprometi cu e proyectonan PPP Green Corridor y Watty Vos Boulevard cu lo costa e pagador di belasting casi 700 miyon florin. Nos a informa e pueblo aki cu negoshi ta wordo haci cu e proyectonan aki y tur dos proyecto a wordo bendi.
E bid pa Green Corridor a wordo gana pa Odinsa, nan a bira bende e proyecto cu Mota Engil y na su turno Mota Engil a bende e proyecto cu Infrared. E otro proyecto Watty Vos Boulevard ta mesun cos.
Mota Engil ta esun cu a gana e bid pa e hecuta esaki y a bira bende su stakes cu Infrared. Kiermen e compania Infrared cu ningun hende na Aruba a tende di dj’e ta esun encarga awor aki pa ehecucion di ambos proyecto, sr. Oduber ta splica.
Loke pueblo kier sa ta cuanto miyones di florin a wordo strika den e deal aki? Kende ta esnan cu ta cobrando placa bao mesa cu tur e deal strañonan aki? Unda Mike Eman mes ta? Mi ta reta Mike Eman pa bin dilanti y duna cuenta na pueblo, pasobra placa di pueblo no ta cos di hunga cu ne! Mike Eman mester stop di sconde y duna nos hendenan un splicacion kico ta pasando den e proyectonan PPP, e Parlamentario di MEP ta mustra.
E unico motibo pakico un otro compania ta tuma e proyecto over ta pasobra e lo saca ganashi y balor rib’e proyecto. Kiermen na final di dia fiesta ta wordo haci cu laca di pueblo pa multinationals traha miyones di florin riba custia di e pueblo aki pa despues e miyones aki wordo reparti den e grupito di “friends with benefits” di AVP.
Tin un famia aki na Aruba a bira multimiyonario cu negoshinan di tereno y tambe negioshi di Green Corridor. Ta un abuso loke ta wordo haci cu fondonan publico. Mike Eman a abusa di e fondonan aki pa yuda y enrikece su hendenan, sr. Oduber ta continua bisando.
Con por ta posibel tin Ministernan di e Gabinete actual tin condominium na Miami. Di unda e placa aki a bin? E Afpakteam cu tin na Aruba lo haci un investigacion cerca e Ministernan pa wak di unda tur e placa ta bin? Con ta hustifica asina tanto luho? Acaso e salario di Minister ta asina halto cu ta permiti asina tanto luho?
Un cos ta sigur, tur Minister di e Gobierno aki lo mester wordo investiga, pasobra malversacion cu fondonan publico ta castigabel y e Gobierno aki no por kere cu nan lo scapa cu tur e bagamunderianan cu nan a haci, sr. Oduber ta enfatisa.
E pais aki mester un Gobierno drechi di hendenan responsabel cu ta gasta cada florin di e pagador di belasting na un manera responsabel. E pais aki mester un Gobierno integro caminda gobernantenan no ta mira Gobierno como un negoshi sino un vehiculo pa yuda e pais aki progresa.
Nos partido ta cla pa asumi responsabilidad y nos lo percurra pa stimula economia, crea empleo, combati criminalidad y percura pa nos tin un turismo solido y duradero caminda turistanan di berdad ta bin nos pais pa gasta placa, Dangui Oduber a duna di conoce.


text:
ORANJESTAD - Siman pasa e mandatario encarga cu maneho di nos cultura cu hopi placer a ricibi representantenan di Fundacion Mi Cutisa y e cineasta Cindy Kerseborn hunto cu su team Alexis Berwick y Charlton Tromp.
Durante e bishita cerca Minister Ruiz-Maduro a wordo informa cu e Fundacion Mi Cutisa y Sr. Kerseborn ta trahando riba un documentario di Dande pa nos Pais y asina percura pa e historia y tradicion di Dande wordo conserva y manteni pa nos pais y futuro generacionnan y nos hobennan muy especial.
E mandatario a aprecia y apoya e esfuerso y trabaonan bunita y importante aki cu ta wordo haci pa asina documenta pa posteridad un parti importante di nos custumber di fin di aña. Dande ta nos tradicion y ta un custumber unico cu nos conoce mundialmente y e mandatario ta spera cu e documentario aki wordo completa pa asina e tradicion di nos Dande wordo comparti bao di nos hobennan y nan por biba aprecia y promove nos Dande.


text:
Dialuna awor, Parlamento lo trata e ley di “kansspelen”, cu ta pendiente pa hopi tempo caba. E ley aki ta pa reglamenta e.o. wega di number, of conoci tambe como Catochi, cu nunca a conoce liña di maneho.
Di acuerdo cu Presidente di Parlamento, drs. Mervin Wyatt Ras, Parlamento a cuminsa trata e ley aki caba, pero despues a ser pidi pa warda cune tog un rato, pasobra mester a haci tog algun cambio.
Asina mes, ora cu cuminsa trata e ley dialuna awor, ainda lo por tin algun cambio, segun Presidente di Parlamento. T’e intencion pa trata algun otro ley, pa loke ta trata husticia, pero mirando e tempo, probablemente esakinan lo keda pa despues.
Tin den tapara tambe e ley di Kinder-Centra (Crash), pero Parlamento ta wardando algun requisite. Pendiente tambe t’esun di Functie-Huis y tin pa trata tambe, e ley pa presupuesto pa fondo di enseñanza.
KIESVERORDENING
Pa loke t’e cambio di ley di Kiesverordening, cu Dangui Oduber a splica di kier un cambio, ainda prome cu eleccion, p’asina adelanta tur candidato sa, cu esnan cu haya mas voto, tin derecho pa haya representacion den Parlamento.
Dangui Oduber cu e ley aki, lo yuda baha e tension cu tin den seno di MEP, unda ya caba tin algun menasa, pasobra tin candidato a laga sa caba, di kier ta den Top-10 of nada. Pero si e cambio di ley di Kiesverordening keda aproba, lo elimina e sistema di secuencia riba lista lo por drenta Parlamento.
Puntrando Presidente di Parlamento, ki dia e tratamento di e ley aki ta bira agenda, despues cu el a bay Raad van Advie y a bin bek Parlamento, segun drs. Mervin Wyatt-Ras, pero tin varios pregunta haci cu Dangui Oduber mester bay contesta ainda.
Esey ta un procedura cu sigur lo tuma su tempo, sigur ora di trata un ley iniciativa. Ora cu tur pregunta wordo contesta, e ta sigui su rumbo. E tin un trayectoria pa cana, cu manera indica, lo no wordo trata prome cu eleccion dia 22 di september awor.


text:
Masha hopi biaha kaba SMOC a mustra riba garantia (òf funshon di garantia) manera ofisialmente esaki ta konta pa reino hulandes. Den Statüt di Reino esaki ta ankrá den Artíkulo 43, Insiso 2, tradusí:
1. Kada pais di reino ta pèrkurá pa realisá derecho i libertat humano fundamental, seguridat hurídiko i solides di maneho.
2. Garantisamentu di e derechonan, libertatnan, seguridatnan hurídiko i solides di maneho akí ta asuntu di Reino.
Lenga kla. Na komienso di aña 2016, Parlamento hulandes su mayoria a fiha ku, loke ta trata e tereno di Isla i bibienda i trabou pabou di dje, por papia di malmaneho i violashon di derecho humano. SMOC ta di akuerdo ku e konstatashon akí. Pero, nunka reino hulandes a manda e funshon di garantia den bataya, miéntras ku a manda esaki pa otro kaso sí. Kos asina ta buta sientífikonan di lei estatal pensa, por ehèmpel mr. dr. Wytze van der Woude ku mr. Wouter Zorg (tur dos di Universidat di Utrecht). Nan a skirbi tokante funshon di garantia den e Tijdschrift voor Constitutioneel Recht di yüli 2017. Nan ta skirbi di violashon di derecho humano i posibel implentashon di Art. 43, Ins. 2 (E ora ei bo ta dal nos un kòl i nos lo regla e asuntu ei: tokante kuadro di maneho, eskoho polítiko hurídiko, relashonnan enduresé i formalidat selektivo den relashonnan den reino bou di Rutte II, página 221):
Ta reina un silensio angustioso pa loke ta trata derecho i libertat humano fundamental… Den todo kaso tin un derecho fundamental kaminda no por tin niun tiki di optimismo ni speransa ku Kòrsou mes por salba su peyeho, esta e derecho fundamental riba un ambiente salú. Pa añanan largu kaba e refineria di Isla ta emití plama su vapornan rònt henter e isla… Nos ta di opinion, huntu ku Barkhuysen, ku Reino no por ninga e efektonan negativo di salubridat, mas pa un tempu ilimitá, Reino mester kuminsá aktua mas pronto posibel.
SMOC ta kurioso pa sa kon Reino ta bai terminá e fastidio akí. Ta kontinuá.


text:
Savaneta – Diamars anochi den careda di 10:30 un auto Ford Escape ta dal un dama, poco pabou di Mariniers Kazerne.
Un patruya di trafico cerca mes ora a baha bay wak kiko a pasa y ta pidi ambulance cu urgencia.
E dama lo a ricibi sla na cabes durante e impacto.
Segun e cabayero na stuur di e Ford, e tawata bayendo direccion pariba y a tira un bista ariba e takelwagen cu tawata bezig na su man drechi.
Loke e no a spera tawata cu e dama a sali di e supermercado y a crusa caminda posiblemente sin pone mucho atencion. Mientras e cabayero mirando kiko ta pasando cu e takelwagen tampoco a wak e dama y asina ta dal e.
Mes ora e chauffeur a para su auto poco mas pariba y a bay na e dama y asina bati alarma.
Segun nos a compronde e dama lo tawata bezig cu e takelwagen pa algo di su auto.
Ambulance na e sitio a prepara e dama y sali direccion hospitaal. Situacion di e dama segun personal di ambulance lo ta ok.


text:
Lès 5 - Biblical Studies
1.Kiko Testamènt Nobo ta bisa tokante syncretism? (duna 2 referensia bíbliko i splika kiko bo por konkluí for
di esaki)
2.Tin hopi matamentu den e buki di Huesnan, pues dikon Dios no ta aprobá pa mata hende den
Su nòmber awoki? (duna 2 referensia bíbliko i splika kiko bo por konkluí for
di esaki)
3.Menshoná 3 bon karakteristiká di
Ruth ku bo por apliká den bo bida
personal (djis menshoná e karakteristiká i duna e referensia bíbliko
Largurá:
entre 300-350 palabra
Fecha
di entrega:
10 yüni 2016
Admin login


text: Polis djarason a tene un operashon amplio na un sentro komersial na Veenendaal, despues di informashon ku un sospechoso di Estambul lo mester tabata na e sitio. Pero despues a resultá ku esei no tabata e kaso. E hòmber a keda detené pero durante un investigashon despues ku a hib’é dilanti Wes, no tabata tin sufisiente prueba ku e lota un sospechoso. Esaki ta loke polis a informá. 10 or di mainta polis a risibí informashon ku e hòmber kulo mester a kometé un atake terorista na un diskoteka lo ta presente na e sentro komersial. Na momentu ku polis a risibí e informashon, nan a tuma esaki hopi na serio i a hasi un akshon inmediato. A listra tur persona i tambe e área pero no a logra haña e sospechoso. Un hòmber ku nan a selanja komo e sospechoso no tabata tin nada ke aber ku e atake ku a tuma lugá. Polis ta sigui hasi investigashon.


text:
Pa di seis aña konsekutivo Estreno MAS Pikete(EMP) lo tei pa selebrá huntu ku pueblo di Kòrsou den karnaval 2018! Manera a bira un kustumber kaba Estreno MAS Pikete lo tei ku hopi ambiente, inovashon i kreatividat.
Djadumingu último Estreno MAS Pikete a presentá nan trahenan, diferente i impaktante ku nan lo desfilá kuné den karnaval 2018. E trahe ta bunita, luhoso i trendy, i ku un prèis pagabel pa un i tur por partisipá i yuda engrandese nos karnaval!
Den un presentashon di trahe pa públiko den Riffort, Estreno MAS Pikete a revelá nan tema ku ta unu ku ta pone tur hende den marcha pero tambe na kantu, bula di alegria manera e kabai buladó ‘Pegasus’! Representando Pegasus den e mitelogia di Gresia e miembronan di EMP lo baila, gosa i bula sin fin den e kayanan di nos dushi Kòrsou.
Un danki ta bai espesialmente na diseñadó Juan Carlos Padrino i Sra Rudt Sintiago ku semper tin nan diseñonan ku ta hala atenshon.
Mane nan ta bisa ‘ Never change a winning team’, e aña aki EMP lo bai un biaha mas ku su dos bandanan di aña pasá, esta nan banda di kas Dreams, e banda Dolce i tambe nan DJnan. Tur hende ta kustumbrá ku tur aña di nobo tin inovashon. Por spera esaki e aña aki tambe. EMP ta un famia ku tin ambiente, kalor i hopi kreatividat!
EMP ta invitábo pa like nan facebook page "Estreno Mas Pikete" pa asina tur hende por keda na altura di tur e trabounan rumbo pa Karnaval 2018. Pa mas informashon por subi nan website: www.estrenomaspikete.com òf por manda un meil na estrenomaspikete@gmail.com.